H Evolution Gaming κάνει rebrand πριν την εξαγορά της NetEnt - Online Gambler\nΟλες οι αλλαγές στα online τυχερά παιχνίδια από τις 5 Αυγούστου\nAngelos Anastassopoulos - August 4, 2021 0\nΣτη δεύτερη φάση του περνάει το πλάνο των αλλαγών που έφερε το νέο καθεστώς των μόνιμων αδειών για τους νόμιμους στοιχηματικούς παρόχους...\nTo Greece Gambling Conference 2021 έρχεται στην Αθήνα τον Οκτώβρη\nΣτις 13 Οκτωβρίου, η Smile-Expo διοργανώνει στο NJV Athens Plaza το Greece Gambling Conference, ένα συνέδριο με στόχο την ανάπτυξη της βιομηχανίας...\nGAME Greece 2021: Να εκπαιδεύσουν τον κόσμο οι νόμιμοι πάροχοι\nAngelos Anastassopoulos - July 23, 2021 0\nΤο GAME Greece 2021, το πρώτο συνέδριο για τους επαγγελματίες των τυχερών παιχνιδιών στην Ελλάδα, ολοκλήρωσε τις εργασίες...\nGAME Greece – Φλέγοντα ζητήματα του κλάδου στην πρώτη μέρα του συνεδρίου\nAngelos Anastassopoulos - July 22, 2021 0\nΤο πρώτο GAME Greece, το διεθνές συνέδριο για τη βιομηχανία του στοιχήματος και των τυχερών παιγνίων με έδρα την Αθήνα, ξεκίνησε την...\nGAME Greece 2021 – Το συνέδριο του iGaming στην Αθήνα\nAngelos Anastassopoulos - July 21, 2021 0\nΤα μεγαλύτερα ονόματα της διεθνούς βιομηχανίας online gaming θα δώσουν το «παρών» στο Electra Palace Athens για το πρώτο συνέδριο GAME Greece,...\nAffiliate 10+1 με τον Κωνσταντίνο Καραθανάση από το scorakias.com\nonlinegambler.gr - February 3, 2021 0\nΜας τον συστήσανε ως το next big thing στο ελληνικό iGaming. Κάναμε μία έρευνα και είδαμε οτι μπορεί και να έχουν δίκιο....\nΣυνέντευξη με την Γαρυφαλιά Ζεϊμπέογλου, Marketing Manager στην ΚΑΕ Περιστερίου\nonlinegambler.gr - November 25, 2020 0\nΗ Γαρυφαλιά Ζεϊμπέογλου είναι η Marketing Manager της ομάδας μπάσκετ του Περιστερίου. Έχει ενταχθεί πρόσφατα στο "ρόστερ" της επικοινωνίας, αλλά είναι ως...\nΣυζήτηση με την Jordan Fragen, μέρος 2ο: Esports και στοίχημα\nonlinegambler.gr - November 19, 2020 1\nΟσοι ασχολούνται με το online στοίχημα, έχουν παρατηρήσει μια νέα τάση στην αγορά: όλο και περισσότερες παραδοσιακές στοιχηματικές προσθέτουν τα esports, βιντεοπαιχνίδια...\nAffiliate 10+1 με τον Γιώργο Γιακουμάτο από το cleverbet.gr\nonlinegambler.gr - November 3, 2020 0\nΠου είναι η έδρα σου; (πόλη) Η έδρα είναι στην Πάτρα Πόσο καιρό δηλώνεις affiliate?\nAllΗ γνώμη του ειδικούΤάσεις\nΗ ζωή ενός SEO Manager στον κόσμο του iGaming Affiliation\nonlinegambler.gr - December 2, 2020 0\nΠως να ξεκινήσετε Μέσα από αυτό το blog θα ήθελα να μοιραστώ με τους αναγνώστες μερικές από τις γνώσεις...\nLive dealers και η ψυχολογία του παίκτη\nAngelos Anastassopoulos - November 12, 2020 0\nΜέχρι πρόσφατα ο διαχωρισμός ήταν σαφής. Το online καζίνο έχει φρουτάκια, άντε και μερικά παιχνίδια όπως video poker, ή virtual επιτραπέζια παιχνίδια....\nGamification και επιβράβευση στα online casino\nAngelos Anastassopoulos - September 30, 2020 0\nΤο Gamification είναι ένας όρος που δύσκολα αποδίδεται στα ελληνικά. Πολλοί έχουν προτείνει τη λέξη «παιχνιδοποίηση», όμως είναι μάλλον προβληματική. Γιατί όσο...\nHome ΝΕΑ H Evolution Gaming κάνει rebrand πριν την εξαγορά της NetEnt\nH Evolution Gaming κάνει rebrand πριν την εξαγορά της NetEnt\nΜετά από δεκατέσσερα άκρως επιτυχημένα χρόνια ως Evolution Gaming, o πάροχος software για online casino, θα λέγεται στο εξής Evolution, αρχής γενομένης από την 1η Οκτωβρίου. Η κίνηση της εταιρείας, που εδρεύει στη Στοκχόλμη, συνδέεται άμεσα με την επικείμενη εξαγορά της NetEnt, η οποία αναμένεται να ολοκληρωθεί μέσα στον Νοέμβριο.\nΣύμφωνα με την επίσημα ανακοίνωση της εταιρείας, «η αλλαγή ονόματος είναι ένα μέσο για να αποτυπωθεί καλύτερα το εύρος των υπηρεσιών που καλύπτουμε». Ουσιαστικά αυτό που εννοεί είναι πως παρότι η Evolution ξεκίνησε ως αποκλειστικά δημιουργός online slots, πλέον έχει επεκταθεί και σε άλλους τομείς. Δημιουργεί software και τεχνολογία για καζίνο χωρίς να περιορίζεται στα φρουτάκια, ενώ πλέον διαθέτει και ένα δικό της art design studio, με βάση την Τιφλίδα της Γεωργίας. Και φυσικά, πλέον θεωρείται ως μία από τις πρωτοπόρους στο κομμάτι του live casino.\nΑλλά αν κανείς διαβάσει πίσω από τα ψιλά γράμματα, θα δει ένα βαθύτερο αίτιο. Εδώ και μια βδομάδα, η εξαγορά της NetEnt (περισσότερα στοιχεία για την οποία θα δούμε παρακάτω) περνά από εξέταση από την Επιτροπή Αγορά και Ανταγωνισμού της Μεγάλης Βρετανίας. Η Επιτροπής ερευνά τις συνθήκες και τα πιθανά αποτελέσματα μιας συγχώνευσης των δύο εταιρειών, καθώς κάτι τέτοιο «μπορεί να πλήξει τον ανταγωνισμό στη Μεγάλη Βρετανία.\nΟι δύο εταιρείες έχουν δικαίωμα να καταθέσουν στοιχεία ή σχόλια ως τις 5 Οκτωβρίου και η αλλαγή ονόματος της Evolution είναι ένα τέτοιο στοιχείο: αφού θέλει να αποδείξει πόσο ευρύ είναι το φάσμα στο οποίο δραστηριοποιείται και δεν πρόκειται απλώς για μια συγχώνευση δύο ανταγωνιστών σε μια μικρή αγορά.\nΠλέον το νέο λογότυπο του ομίλου θα εμφανίζεται σε όλες τις δραστηριότητές της στο internet, όμως για νομικούς σκοπούς το όνομα δεν έχει ακόμα αλλάξει. Αυτό αναμένεται να γίνει σε περίπου ένα χρόνο, αφού πρώτα έχει προταθεί επίσημα στην ετήσια Γενική Συνέλευση των μετόχων, στις 16 Απριλίου 2021.\nΗ εξαγορά της NetEnt\nΕξίσου ποικίλο πορτφόλιο εργασιών έχει και η NetEnt, μία από τις βασικές ανταγωνίστριες της Evolution. Μόνο που δεν θα μείνει ανταγωνίστρια για πολύ. Τον Ιανουάριο η (τότε) Evolution Gaming Group κατέθεσε επίσημη πρόταση εξαγοράς του συνόλου των μετοχών της NetEnt για το ποσό-ρεκόρ στο χώρο των 2.1 εκατομμυρίων. Η συμφωνία υπογράφτηκε τον Ιούνιο και την 1η Νοεμβρίου αναμένεται η επισημοποίησή της.\nΠαρότι προς το παρόν δεν έχουν γίνει γνωστές περισσότερες λεπτομέρειες, θεωρείται βέβαιο ότι η NetEnt θα συνεχίσει να εργάζεται με την επωνυμία της, ως ανεξάρτητο στούντιο-μέλος του ευρύτερου ομίλου της Evolution.\nΕμπόδια στον σχεδιασμό\nΕχοντας πει όλα τα παραπάνω, φαίνεται πως υπάρχει ένα εμπόδιο στον προγραμματισμό της συγχώνευσης. Οι δύο εταιρείες φιλοδοξούν να ολοκληρωθεί το ντιλ ως τις 2 Νοεμβρίου, όμως η Επιτροπή Αγοράς της Βρετανίας ανακοίνωσε πως η απόφαση για τη συνέχεια ή μη της έρευνας θα βγει στις 16 Νοέμβρη. Αν μάλιστα κριθεί ότι η έρευνα θα προχωρήσει σε δεύτερο στάδιο, τότε μπορεί να μιλάμε για μια διαδικασία μηνών, αφήνοντας στον αέρα τη συμφωνία, έστω και αν αμφότερες οι εταιρείες είναι ενταγμένες στο χρηματιστήριο της Στοκχόλμης και όχι του Λονδίνου.\nPrevious articleGamification και επιβράβευση στα online casino\nNext articleH Betsoft Gaming επιστρέφει με το Book of Darkness\nΦιλοδοξούμε να γίνουμε ο ενημερωτικός κόμβος σε ότι έχει να κάνει με την ελληνική iGaming κοινότητα, συνδέοντας παρόχους, operators, affiliates και αρχές σε μία ατέλειωτη αφορμή για συζήτηση, ενημέρωση και ανταλλαγή απόψεων και γνώσεων.\nΤο onlinegambler.gr είναι η μοναδική ιστοσελίδα ενημέρωσης των επαγγελματιών του iGaming στην Ελλάδα και φιλοδοξεί να γίνει κόμβος επικοινωνίας για την κοινότητα του κλάδου.\nΣτείλτε μας: info@onlinegambler.gr\n© Powered by JKmedia


Η καθημερινή επιρροή της Σελήνης από 25 έως 27/6 - Astrology.gr\nΗΛΙΟΣ - 00° 42' 31" ΔΙΔΥΜΟΙ\nΣΕΛΗΝΗ - 17° 57' 25" ΥΔΡΟΧΟΟΣ\nΕΡΜΗΣ - 00° 43' 28" ΔΙΔΥΜΟΙ R\nΑΦΡΟΔΙΤΗ - 22° 02' 05" ΚΡΙΟΣ\nΑΡΗΣ - 27° 37' 42" ΙΧΘΥΕΣ\nΔΙΑΣ - 02° 01' 06" ΚΡΙΟΣ\nΚΟΣΜΙΚΟΙ ΡΥΘΜΟΙ 25 Ιουν 2013\nΗ καθημερινή επιρροή της Σελήνης από 25 έως 27/6\nΣελήνη στον Υδροχόο – Ζητάω προτεραιότητα, φύση θέση και ιδιότητα\nΜε τις επιδράσεις της πρόσφατης Πανσελήνου, που έλαμψε όχι μόνο με το μέγεθός της αλλά και με την ευεργετική επιρροή της, η Σελήνη περνάει στον Υδροχόο σήμερα 25/6 στις 10:28 το πρωί.\nΚουβαλώντας μια έντονη διάθεση, κατάλοιπο από την Πανσέληνο που ακόμα επηρεάζει αλλά και μια εμπειρία που έλαβαν πολλοί, το διήμερο που ακολουθεί αποτελεί μια ακόμα ενθάρρυνση για διανοητική δράση.\nΣτις 6.21 το απόγευμα η δυσαρμονική όψη με τον Κρόνο που επηρεάζει από το μεσημέρι ως το βράδυ, μας ευαισθητοποιεί ως προς όλα εκείνα που παραμένουν ανικανοποίητα μέσα μας και χρειάζονται ιεράρχηση.\nΌσοι δεν μπόρεσαν να λάβουν απαντήσεις στην Πανσέληνο που κορυφώθηκε, βρίσκονται σε εγρήγορση και τις αναζητούν με μεγαλύτερη επιμονή, ίσως όμως να μη βρίσκονται μέσα από διανοητικές και μόνο διαδικασίες.\nΣτις 26/6 στις 6.19 το πρωί η αρμονική όψη με τον Ουρανό ανοίγει την ημέρα με οξυδέρκεια, ευρύτητα πνεύματος, ιδιαίτερη αντίληψη και τάσεις για ανατροπές και αλλαγές. Οτιδήποτε σχετίζεται με ηλεκτρονικούς υπολογιστές, επιστημονικές και πνευματικές εργασίες, πολιτικές ανακατατάξεις, κοινωνικές εκδηλώσεις, γίνεται με πρωτότυπο, ασυνήθιστο και αντισυμβατικό τρόπο. Η έμπνευση, η διανόηση και η ανεξάρτητη ενασχόληση, πρωτοστατούν ως το μεσημέρι.\nΣτις 4.08 το μεσημέρι η αρμονική όψη με τον Άρη που επηρεάζει ως το βράδυ, κλείνει την ημέρα με δημιουργική δράση, καθοριστικές πρωτοβουλίες, έντονη ενέργεια και ζωτικότητα, πολλές συζητήσεις περί πολλών θεμάτων και όμορφες συνευρέσεις με φίλους και γνωστούς.\nΣτις 27/6 στις 11.33 το πρωί, η Σελήνη περνάει στους Ιχθύες, για ένα πολύ συναισθηματικό και ρομαντικό διήμερο.\nΥδροχόοι, Ζυγοί, Κριοί, Δίδυμοι και Τοξότες, έχουν την ευκαιρία να ενεργοποιηθούν προς όλα τα επίπεδα, αρκεί να μη βιάζονται και να αξιολογούν σωστά τα δρώμενα.\nΛέοντες και Σκορπιοί συναισθάνονται πλήρως το αληθινό μέγεθος των καταστάσεων και είναι οι πιο ικανοί να τις χειριστούν αποτελεσματικά.\nΙχθύες, Καρκίνοι, Ταύροι, Παρθένοι και Αιγόκεροι προσπαθούν να εξακριβώσουν τι είναι αυτό που πραγματικά τους έχει δοθεί και για ποιο λόγο.


Η 6η στροφή του πρωταθλήματος Α1 γυναικών | Βόλεϊ: A1 Γυναικών | gazzetta.gr\nΠαρασκευή, 17 Νοεμβρίου 2017 - 23:34\nFollow @twitterΗ 6η στροφή του πρωταθλήματος Α1 γυναικών\nΗ 6η στροφή του πρωταθλήματος Α1 γυναικών\nTo ματς ανάμεσα σε ΑΟ Θήρας και ΑΣ Άρη ξεχωρίζουν στο πρόγραμμα της 6ης αγωνιστικής του πρωταθλήματος βόλεϊ Α1 γυναικών, με τις δύο ομάδες να έχουν από 4 νίκες σε 5 ματς.\nΈχουν από τέσσερις νίκες σε πέντε παιχνίδια. Μετρούν από 12 βαθμούς και είναι παρέα με τον Ολυμπιακό που έχει ένα ματς λιγότερο στην κορυφή της βαθμολογίας.\nΗ Θήρα παίζει για τέταρτη φορά στην έδρα της και ψάχνει την τρίτη νίκη, ο Άρης παίζει για τρίτη φορά μακριά από την Θεσσαλονίκη και στοχεύει στη δεύτερη νίκη του.\nΓιώργος Ρούσης (ΑΟ Θήρας): «Ο Άρης είναι μία ομάδα με τους ίδιους στόχους με εμάς. Φέτος είναι δυνατός και θα βρίσκεται στην τετράδα. Εμείς θέλουμε τη νίκη και για να το πετύχουμε θα πρέπει να έχουμε συγκέντρωση καθόλη την διάρκεια του αγώνα και να περιορίσουμε τα λάθη μας στο ελάχιστο».\nΔημήτρης Σολκίδης (ΑΣ Άρης): «Έχουμε κοινούς στόχους με τον ΑΟ Θήρας, ξέρουμε τις δυσκολίες του αγώνα ειδικά εκτός έδρας. Αν θες όμως να πετύχεις τους στόχους σου θα πρέπει να ξεπερνάς και τις δυσκολίες που έχεις μέσα στην χρονιά και να προχωράς».\nΚαλύτερη ομάδα σε αναλογία άσσοι / χαμένα σέρβις στο πρωτάθλημα είναι ο Άρης με 38/22.\nΗ Γενιτσαρίδη της Θήρας με τους 7 άσσους σε ένα παιχνίδι έκανε ρεκόρ στη σεζόν. Μέχρι τα ματς της Τετάρτης, το ρεκόρ ήταν στην Μελετιάδη με 6 άσους, στο παιχνίδι της Ηλιούπολης με την Κόρινθο.\nΘήρας (οδηγός), 19.00: ΑΟ Θήρας - ΑΣ Άρης\nΔιαιτητές: Καπάνταης-Βελώνης. Παρατηρητής: Μαυρικίδης. Επόπτες: Χατζηδούκας-Πατηνιώτης. Γραμματεία: Καλιγέρη\nΟλυμπιακός - ΑΣΠ Κόρινθος\nΟ Ολυμπιακός με τέσσερις νίκες σε ισάριθμα παιχνίδια χωρίς να χάσει σετ και με 12 βαθμούς στο ενεργητικό του, παίζει στο «Μελίνα Μερκούρη» με την 7η στη βαθμολογία Κόρινθο, η μοναδική νίκη της οποίας σε τέσσερα ματς είναι εκτός έδρας, το 3-2 με το Μαρκόπουλο.\nΠριν το πρώτο σερβίς της αναμέτρησης θα βραβευτεί η κορυφαία της 4ης αγωνιστικής, διαγώνια του Ολυμπιακού Σάσκια Χίππε.\nΜπράνκο Κοβάτσεβιτς (Ολυμπιακός): «Άλλο ένα παιχνίδι που πρέπει να πάρουμε τη νίκη. Πιθανότατα θα δώσουμε ευκαιρίες σε αθλήτριες να παίξουν που δεν έχουν αγωνιστεί πολύ αλλά σίγουρα θέλουμε να το συνδυάσουμε και με καλή εμφάνιση».\nΓιώργος Μπούκουρας (ΑΣΠ Κόρινθος): «Ο μόνος στόχος του αγώνα για εμάς είναι να αποκτήσουν τα κορίτσια εμπειρίες απέναντι στην καλύτερη ομάδα της Ελλάδας».\nΣτα 4 ματς που έχουν πάει στα 5 σετ (Κόρινθος-Μακεδόνες, Πορφύρας-Ηλιούπολη, Κόρινθος-Πορφύρας και Μακεδόνες-Αίας) προκύπτει ότι στα ομαδικά στατιστικά, η Κόρινθος είναι 1η σε ποσοστό επίθεσης με 12/29 και ποσοστό 41,4 % και τελευταία η Ηλιούπολη με 4/18 και ποσοστό 22,2%.\nΓια 4η σερί αγωνιστική ο Ολυμπιακός αναγκάζει τους αντιπάλους του να κάνουν το χειρότερο ποσοστό στην επίθεση για όλη την αγωνιστική! Η Ηλιούπολη είχε 23,61%, το χειρότερο της 5ης αγωνιστικής, όπως η Θήρα την 1η αγωνιστική με 20,2% , ο Άρης με 23,75% την 2η αγωνιστική και οι Μακεδόνες με 22,1% την 4η αγωνιστική.\nΜ. Μερκούρη (οδηγός), 18.00: Ολυμπιακός ΣΦΠ - ΑΣΠ Κόρινθος\nΔιαιτητές: Πικραμένος-Μουλά Λ. Παρατηρητής: Πέρρος. Επόπτες: Καραθανάσης-Πατεράκης. Γραμματεία: Κορδετζάκη\nΜετά την εντυπωσιακή επικράτηση του με 3-2 σετ στα Κύμινα με αντίπαλο τους Μακεδόνες, ο Αίας αναζητά δεύτερη συνεχόμενη νίκη στη σεζόν αντιμετωπίζοντας την Ηλιούπολη η οποία μετράει δύο ήττες στο πρωτάθλημα και μάλιστα την προηγούμενη αγωνιστική, η δεύτερη ήττα ήταν από τον Ολυμπιακό με 3-0.\nΗ ομάδα της Πηνελόπη Μπλάμη έχει δύο νίκες σε τρία εκτός έδρας παιχνίδια, ενώ ο Αίας παίζει για δεύτερη φορά στην έδρα του και θέλει να πανηγυρίσει τους πρώτους του βαθμούς του μπροστά στο κοινό του.\nΕρωτηματικό αποτελεί η παρουσία της Βασιλικής Βλάχου στην αναμέτρηση για τον Αίαντα, μετά τον τραυματισμό της κόντρα στους Μακεδόνες.\nΗλίας Ζωλασταθιάδης (ΑΠΣ Αίας): «Έχουν προκύψει κάποια προβλήματα τραυματισμών στην ομάδα. Δουλεύουμε καθημερινά για να τα αντιμετωπίσουμε και να ανταποκριθούμε. Θεωρώ ότι από και στο εξής το πρόγραμμα είναι πιο βατό σε εμάς. Στόχος μας είναι η δεύτερη συνεχόμενη νίκη».\nΠηνελόπη Μπλάμη (ΓΣ Ηλιούπολης): «Είναι σε καλή κατάσταση ο Αίαντας και προέρχεται από μία καλή νίκη σε εκτός έδρας παιχνίδι. Στην έδρα τους θα είναι καλύτερη η παρουσία του αλλά εμείς θέλουμε και θα διεκδικήσουμε τη νίκη».\nΜακράν την καλύτερη επίδοσή της έκανε η Κωνσταντινίδου του Αίαντα με 18 πόντους, 13/21 επιθέσεις και ποσοστό 61,9 % και 5 μπλοκ στο παιχνίδι με τους Μακεδόνες. Μέχρι την Τετάρτη είχε αρκεστεί σε μονοψήφια νούμερα (9 – 0 – 2 – ρεπό ). Το ίδιο ισχύει για την Τζούριτς και την Κούση, με τη διαφορά πως είχαν καλύτερα νούμερα τις προηγούμενες αγωνιστικές.\nΔΑΚ Ευόσμου (οδηγός), 18.00: ΑΠΣ Αίας - ΓΣ Ηλιούπολης\nΔιαιτητές: Ισκάς-Κάλλης. Παρατηρητής: Βανδώρος. Επόπτες: Ανθυμίδης-Κακάτσιου. Γραμματεία: Βάμβα\nΑΟ Μαρκόπουλου - ΑΟΦ Πορφύρας\nΜοναδική ομάδα χωρίς νίκη στη σεζόν (πέντε ήττες σε ισάριθμα παιχνίδια), το Μαρκόπουλο παίζει για τρίτη φορά στην έδρα του και υποδέχεται τον Πορφύρα, ο οποίος έχει μία νίκη σε τέσσερα παιχνίδια και μάλιστα εκτός έδρας, το 3-2 στη Κόρινθο.\nΤόμο Πάουν (ΑΟ Μαρκόπουλου): «Πρέπει να παρουσιαστούμε έτοιμοι. Έχουμε ίδιους στόχους με τον Πορφύρα και ελπίζω αύριο να είμαστε καλοί. To πιο σημαντικό είναι να μην έχουμε χωρίς άγχος και οι αθλήτριες να απολαύσουν το παιχνίδι. Αν γίνει αυτό θα έχουμε ελπίδες».\nΒασίλης Πανδής (ΑΟΦ Πορφύρας): «Είναι άλλο ένα πολύ δυσκολο παιχνίδι για εμάς που το θέλουμε. Παίζουμε με μία ενθουσιώδη και ταλαντούχα ομάδα και πάμε για τη νίκη».\nΣτα 4 ματς που έχουν πάει στα 5 σετ (Κόρινθος-Μακεδόνες, Πορφύρας-Ηλιούπολη, Κόρινθος-Πορφύρας και Μακεδόνες-Αίας) προκύπτει ότι 1η σκόρερ στο 5ο σετ είναι η Δραγουμάνου του Πορφύρα με 8 πόντους (7/14 επιθέσεις 50%) και 2η η Χολστ των Μακεδόνων με 7 πόντους (6/17 35,3%).\nΤην καλύτερή της επίδοση έκανε εφέτος στο πρωτάθλημα η Κομλένοβιτς του Πορφύρα με 21 πόντους, 19/58 επιθέσεις και ποσοστό 32,8% στον αγώνα με την Κόρινθο. Συνολικά, έχει 41, με 36/118 επιθέσεις και ποσοστό 30,5 %.\nΜαρκόπουλου (οδηγός), 18.00 ΑΟ Μαρκοπούλου - ΑΟΦ Πορφύρας\nΔιαιτητές: Πρέντζας-Σταρίδας. Παρατηρητής: Τριανταφύλλου. Επόπτες: Κατσιάρας-Γεωργιάδης. Γραμματεία: Μυλωνά\nΤο τέταρτο εντός έδρας παιχνίδι του σε πέντε μας στη σεζόν δίνει ο Ηρακλής Κηφισιάς, υποδεχόμενος στο Ζηρίνειο τους πέμπτους στη βαθμολογία Μακεδόνες, οι οποίοι μετρούν τρεις νίκες σε πέντε αγώνες, εκ των οποίων μία εκτός έδρας, το 3-2 την 2η αγωνιστική επί της Κορίνθου.\nΟι Μακεδόνες είναι μέχρι στιγμής η ομάδα με τους περισσότερους άσσους στο πρωτάθλημα (52), αλλά και η ομάδα με τα περισσότερα χαμένα σέρβις 53.\nΖηρίνειο (οδηγός), 15.00 ΓΣΚ Ηρακλής - ΑΣ Μακεδόνες\nΕισιτήρια διαρκείας Α.Ο.Π.Κηφισιάς: «Μαζί γράφουμε ιστορία»


Γίδα κοκκινιστή στη γάστρα – Καραπετάκου Στέλλα\nΠιάτο που έχει φανατικούς θαυμαστές, ή που δεν το θέλουν καθόλου. Ιδίως άμα έχουν τραφεί σε βουνά, και έχουν φάει τα άγρια βότανα, το κρέας τους γίνετε νοστιμότατο. Η γίδα το χειμώνα την φτιάχνουμε βραστή, αλλά και για όλο το χρόνο όταν την παντρεύεις με την ντομάτα, της ταιριάζει πολύ και γίνετε εκπληκτικό πιάτο. Με χοντρό μακαρόνι στην γάστρα είναι από τα πιο ξακουστά και διαδεδομένα παραδοσιακά μας πιάτα. Συνδυάστε την με πατατούλες τηγανητές, με χυλοπίτες, ρύζι κλπ\n1 ½ -2 κιλά γίδα κομμένο σε κομμάτια (ζητήστε από το χασάπη σας)\n1κρασοπότηρο λευκό κρασί\n5 ώριμες ντομάτες χωρίς σπόρια και φλοίδα περασμένες στον τρίφτη\n4-5 σκ σκόρδο ψιλοκομμένο\nΑλάτι-πιπέρι-1 ξυλάκι κανέλας-5-6 κόκκους μπαχάρι\nΠλένουμε το κρέας για να φύγουν τυχόν σπασμένα κοκαλάκια και το αλατοπιπερώνουμε και το βάζουμε σε ένα μπολ με νερό να σκεπαστεί , και ρίχνουμε από πάνω το ξύδι. Αφήνουμε κάποιες ώρες, ιδανικά από βραδύς.\nΞεπλένουμε το κρέας και το βάζουμε στην χύτρα με νερό. Μόλις αρχίσει να βράζει θα βγάλει αφρούς. Ξεπλένουμε το κρέας ,και πετάμε το νερό με τους αφρούς. Συνεχίζουμε, την ίδια διαδικασία. Όταν πάρει βράση βγάζουμε τυχόν αφρούς, και σκεπάζουμε την χύτρα και σιγοβράζουμε για μιάμιση ώρα περίπου (εξαρτάται πόσο μεγάλα είναι τα κομμάτια του κρέατος μας.)\nΌταν είναι το κρέας μας σχεδόν έτοιμο αφαιρούμε το κρέας μας ,το τοποθετούμε στην γάστρα και σουρώνουμε το ζωμό (μην τυχόν υπάρχουν μικρά κοκαλάκια).\nΣε μια κατσαρόλα βάζουμε ελαιόλαδο, σοτάρουμε τα κρεμμύδια με τα σκόρδα. Προσθέτουμε τον πελτέ, τρίβοντάς τον στο πάτο της κατσαρόλας, σβήνουμε με κρασί και προσθέτουμε τις ντομάτες, τον ζωμό, και τα μπαχαρικά. Αφήνουμε να πάρουν 2-3 βράσεις και στην συνέχεια περιχύνουμε το κρέας που βρίσκετε στην γάστρα.\nΤοποθετούμε την γάστρα σε προθερμασμένο φούρνο στους 180ο για μισή ώρα με 3 τέταρτα μέχρι να πάρει χρώμα και μελώσει το κρέας με την σάλτσα.\n-Όταν ρίξουμε την σάλτσα στο κρέας στην γάστρα σε αυτό το σημείο εάν θέλετε ρίχνετε τα μακαρόνια. Προσθέστε και λίγο ζεστό νερό γιατί τα μακαρόνια θα τραβήξουν όλο το ζωμό με την σάλτσα\n-Αυτό το φαγητό σερβίρετε της ώρας ζεστό εάν είναι να το κάνουμε με μακαρόνια. Γιαυτό εάν είναι να κάνουμε τραπέζι κάνουμε όλα τα βήματα εκτός από το τελευταίο. Μισή ώρα πριν έρθουν οι καλεσμένοι τελειώνουμε με το τελευταίο βήμα το φαγητό.\n-Λένε οι παλιοί στην πατρίδα μου ,πως εάν η γίδα είναι στείρα (έχει να γεννήσει πάνω από ένα χρόνο), το κρέας της είναι ακόμη πιο νόστιμο.\n-προσωπικά βάζω κανέλα και μπαχάρι για να μην έχω την μυρωδιά της γίδας. Εσείς μπορείτε εάν δεν σας αρέσει να παραβλέψετε αυτά τα μπαχαρικά και να βάλετε θυμάρι, δάφνη κλπ\n-τα μπαχαρικά μπορείτε να τα βάλετε σε πουγκάκι από τούλι για να μην τα ψαρεύετε στο σερβίρισμα.\nγάστρα, γίδα, κοκκινιστό, κρέας, Συνταγές\nΣυνταγές λαχανικά μανιτάρια vegan θαλασσινά σαλάτα όσπρια νηστίσιμο κοτόπουλο κρέας σαλάτες γλυκά σούπες τυρί ζύμες ζυμαρικά


Ούτε άπταιστα, ούτε και πολύ αρχαία « Οι λέξεις έχουν τη δική τους ιστορία\nΧαρούλα στη Πένθιμα μεζεδάκια\nΠαναγιώτης Κ. στη Πένθιμα μεζεδάκια\n« Τα Κερκυραϊκά του Διονυσίου Σολωμού\nΤα κλαμπ, το γκλομπ και το κλουβί του Πλεύρη »\nΟύτε άπταιστα, ούτε και πολύ αρχαία\nPosted by sarant στο 30 Νοεμβρίου, 2009\nΤην είδηση τη διάβασα στην ιστοσελίδα της Ελευθεροτυπίας Δεν ξέρω αν υπάρχει στη σημερινή έντυπη έκδοση ή αν θα μπει στην αυριανή. Ποια είδηση; Ότι κάποιος καθηγητής αρχαίων ελληνικών από το γνωστό σκωτσέζικο πανεπιστήμιο του Σεντ Άντριους διατηρεί ιστοσελίδα στην οποία δημοσιεύει καθημερινά ειδήσεις «σε άπταιστα αρχαιοελληνικά» όπως λέει η εφημερίδα. Ο καθηγητής είναι Ισπανός και. όπως βλέπω στη συνέντευξη, δεν ξέρει νέα ελληνικά. Μάλιστα, το αντικείμενο που διδάσκει είναι σχετικό με την ενασχόλησή του, αφού διδάσκει το μάθημα της σύνθεσης αρχαίου ελληνικού κειμένου. Έτσι, βλέποντας ότι υπήρχαν τρεις ιστότοποι που δημοσίευαν δελτίο ειδήσεων στα λατινικά, αποφάσισε να κάνει το ίδιο για τα αρχαία ελληνικά, κι έτσι (λέει η εφημερίδα) δημοσιεύει ειδήσεις μεταφρασμένες «σε άπταιστη ελληνική διάλεκτο του 5ου αιώνα π.Χ».\nΝα πω εκ προοιμίου ότι το βρίσκω πολύ ενδιαφέρον σαν γλωσσικό πείραμα και νιώθω και κάποιο καμάρι που ο ξένος αυτός καθηγητής μεταφράζει στα «αρχαία» και μπράβο του. Ωστόσο, έχω κάποιες παρατηρήσεις, και στην ουσία και στον τρόπο που μεταφέρθηκε η είδηση.\nΩς προς αυτό το τελευταίο, δεν μπορώ να συμφωνήσω με διάφορους ιστοτόπους και ιστολόγια που έσπευσαν να αναδημοσιεύσουν την είδηση, προσθέτοντας διάφορα ταρατατζούμ, όπως «Η καλύτερη απάντηση σε όσους ισχυρίζονται ότι η αρχαία ελληνική είναι μια νεκρή γλώσσα, έρχεται από έναν Ισπανό μέσω μιας καινοτόμου ιστοσελίδας» (έτσι λέει η zougla.gr), ή «Μπορεί εμείς σαν έλληνες να αποκηρύξαμε τη γλώσσα μας και να γράφουμε αγγλοελληνικά, αλλά υπάρχουν ξένοι που την τιμούν». Αλλά ούτε με την εφημερίδα θα συμφωνήσω, όταν λέει ότι οι ειδήσεις είναι γραμμένες σε «άπταιστη ελληνική διάλεκτο του 5ου π.Χ. αιώνα». Καταρχάς, τι θα πει «ελληνική διάλεκτος»; Ίσως ήθελε να πει «αττική διάλεκτος», αλλιώς «ελληνική γλώσσα», έτσι δεν είναι; Κι έπειτα, για το «άπταιστη» έχω δυστυχώς αντιρρήσεις.\nΈπειτα, δεν θέλω να παραστήσω τον χαλασογλέντη (guastafesta), αλλά φοβάμαι πως ή στο γόνατο γίνονται οι μεταφράσεις ή ο καθηγητής δεν ξέρει και πολύ καλά αρχαία ελληνικά. Τουλάχιστον αυτό καταλαβαίνω από ένα δείγμα της δουλειάς του. Συγκεκριμένα, από την τελευταία φουρνιά ειδήσεων (μεταφράζει όπως βλέπω τρεις ειδήσεις την εβδομάδα), που βρίσκεται εδώ, διαλέγω τη μεσαία είδηση. Κι επειδή είναι σε αρχείο εικόνας και δεν μπορώ να την κοπυπαστώσω, την αντιγράφω (αλλά χωρίς σκουληκάκια):\nΗ Αυστραλία έξ χιλίους καμήλους αποκτείνειν βούλεται\nΠρώτον μεν εν τη Αυστραλία καμήλοι ουκ ήσαν, έπειτα δε οι την Αυστραλίαν κατοικίσαντες καμήλους πολλούς εκ της Αφρίκης εισήνεγκον, έδει μεν γαρ αυτούς δια της ερημίας εν μέσω της Αυστραλίας ούσας πορεύεσθαι, ταύτα δε τα ζώα την ερημίαν διαβαίνειν ραδίως έχουσιν· νυν δε ούτοι οι κάμηλοι τοσούτοι γεγόνασι ώστε εν πολλαίς κώμαις νυκτός εις τας αυλάς εισέρχουσιν. αλλά διά τι τούτο νυν ποιούσιν; διότι νυν εν τη Αυστραλία ανυδρία ένεστιν, ου γαρ ύει και τα ζώα τα εν τη ερημία όντα εκεί μεν διψώσιν, εις δε τας κώμας ορμώνται ίνα ύδωρ ευρώσιν. οι της χώρας άρχοντες εβουλεύσαντο έξ χιλίους αποκτείνειν.\nΠρώτα πρώτα, το κείμενο είναι γεμάτο λάθη. Χωρίς να ξέρω καλά αρχαία, βρίσκω τα εξής:\n* Η κάμηλος είναι θηλυκό, όχι αρσενικό. Αυτό προκαλεί άφθονα λάθη σε όλο το κείμενο.\n* Όχι «εξ χιλίους» αλλά «εξακισχιλίας» ή «εξ χιλιάδας»\n* Όχι «Αφρίκης», φυσικά, αλλά Αφρικής\n* Αυτό το «ούσας» στην τρίτη γραμμή αν δεν σφάλλω πάει στην έρημο, άρα «ούσης» (άσε που μου φαίνεται να περισσεύει)\n* Δεν υπάρχει «εισέρχουσιν»\n* Όχι «ίνα ευρώσιν» αλλά «ίνα εύρωσιν»\nΧαρίζω το «κατοικίσαντες» διότι υπάρχει κι αυτός ο τύπος , έστω κι αν συχνότερο είναι το «κατοικήσαντες». Υποψιάζομαι όμως ότι υπάρχουν κι άλλα λάθη -αν το δει κανείς κλασικός φιλόλογος, σίγουρα θα τα βρει.\nΑλλά δεν είναι μόνο τα λάθη του κειμένου. Από τη λίγη αίσθηση που έχω για την αρχαία ελληνική, αυτό το κείμενο δεν είναι γραμμένο σε αρχαία ελληνικά! Δεν έγραφαν έτσι οι αρχαίοι, δεν έβαζαν τόσα άρθρα, δεν είχαν αυτή τη σειρά των λέξεων που θυμίζει νεότερη γλώσσα. Ούτε θα έλεγε ένας αρχαίος «Αθήναι εβούλοντο» αλλά «Αθηναίοι εβούλοντο», ή κάνω λάθος; Συνολικά, το κείμενο το βρίσκω να συγγενεύει περισσότερο με την καθαρεύουσα του 19ου αιώνα παρά με την αττική του 5ου αι. πΧ., γι’ αυτό άλλωστε και καταλαβαίνουμε μια χαρά τι θέλει να πει, κι ας μη ξέρουμε την ιστορία για τις αυστραλιανές καμήλες (εγώ τουλάχιστο τώρα την έμαθα), ενώ από ένα κείμενο του 5ου αι. πΧ δεν καταλαβαίνουμε χριστό κι ας ξέρουμε για ποιο θέμα μιλάει.\nΒέβαια, ο Ισπανός καθηγητής δεν ξέρει νέα ελληνικά, αλλά οι σύγχρονες ευρωπαϊκές γλώσσες έχουν ομοιότητες στη δομή τους, και το συγκεκριμένο «αρχαίο» κείμενο φωνάζει πως είναι μεταφρασμένο από σύγχρονη γλώσσα.\nΝα πω παρεμπιπτόντως ότι παρόμοιες ειδήσεις στα αρχαία (πιο αρχαιοπρεπείς και χωρίς λάθη) δημοσίευε έναν καιρό το in.gr. Αλλά τι τα θέτε, κανείς δεν είναι προφήτης στον τόπο του. Λίγοι το πρόσεξαν, λιγότεροι το επισκέπτονταν, οπότε σε λίγο το εγχείρημα σταμάτησε· ενώ αν πήγαινε στη Σκωτία ίσως να κινούσε περισσότερο το ενδιαφέρον των εφημερίδων μας. Εντωμεταξύ, ο κ. Κοντέρκ (και όχι Κοντέρχ που τον θέλει η εφημερίδα, Koderch γράφεται οπότε αν είναι καταλάνος προφέρεται Κοντέρκ, αν το ισπανοπροφέρει είναι Κοντέρτς), ο κ. Κοντέρκ λοιπόν έχει γύρω στους 40 επισκέπτες την ημέρα, αν και σήμερα χάρη στην Ελευθεροτυπία θα έχει πολύ περισσότερες.\nΠαρά τα λάθη, θα του έβγαζα το καπέλο -μόνο που, επειδή είναι το αντικείμενό του, θα περίμενα λιγότερα λαθάκια. Ίσως πάλι τις ειδήσεις να τις μεταφράζει πρόχειρα, στο πόδι και χωρίς δεύτερο χέρι, τι να πω. Διάβασα ότι έχει εκδώσει και τη μετάφραση (πάντα στα αρχαία) μιας ιστορίας του Σέρλοκ Χολμς, που ίσως είναι πιο προσεγμένη. Θα θυμάστε ίσως ότι πριν από μερικά χρόνια κυκλοφόρησε από έναν οξφορδιανό καθηγητή το πρώτο βιβλίο της σειράς Χάρι Πότερ μεταφρασμένο στ’ αρχαία (Άρειος Ποτήρ). Είχα ρίξει μια ματιά σ’ ένα κεφάλαιο και λάθη δεν βρήκα, αλλά παράτησα την ανάγνωση γιατί ήταν πολύ κουραστική, ίσως επειδή το κείμενο ήταν μυθιστόρημα, ίσως επειδή ήταν μεταφρασμένο σε κανονικά αρχαία.\nThis entry was posted on 30 Νοεμβρίου, 2009 στις 16:48\tand is filed under Γενικά γλωσσικά, Εφημεριδογραφικά. Με ετικέτα: Αρχαία ελληνικά, Τρισχιλιετιλίκι. You can follow any responses to this entry through the RSS 2.0 feed. You can leave a response, ή trackback from your own site.\n169 Σχόλια προς “Ούτε άπταιστα, ούτε και πολύ αρχαία”\n30 Νοεμβρίου, 2009 στις 17:06\n30 Νοεμβρίου, 2009 στις 17:12\nεἶδα κι ἐγὼ τὸ μεσημέρι τὴν ἀρχαιοπρπεῆ δημοσίευσι καὶ μοῦ δημιούργησε ἀκριβῶς τὴν ἐντύπωσι πὼς δὲν ἔχει κλασσικὸ ὕφος. πάντως εἶναι μιὰ προσπάθεια ποῦ κινεῖται πρὸς τὴν ὀρθὴ κατεύθυνσι καὶ οἱ νεοκαθαρευουσιάνοι καὶ νεοαττικισταὶ στέλνουμε τοὺς ἀγωνιστικούς μας χαιρετισμούς.\n30 Νοεμβρίου, 2009 στις 17:26\nΕμένα μου φάνηκαν αστείες ΚΑΙ οι αποδόσεις των κύριων ονομάτων… 🙂\n30 Νοεμβρίου, 2009 στις 17:33\n«.εν πολλαίς κώμαις νυκτός εις τας αυλάς εισέρχουσιν….»\nνυκτός! Που είναι εκείνο το φοβερό «νύκτορες»!!!!!\n30 Νοεμβρίου, 2009 στις 17:36\nΤο όλο θέμα πάντως είναι μια ..κωμωδία!!\n30 Νοεμβρίου, 2009 στις 17:44\nΤουλάχιστον δεν λέει….Άγιον Πετροβούργον! όπως μεταφέραμε και εμείς στη γλώσσα μας μεταφρασμένο το Sankt Peterburg που ούτε οι ίδιοι οι Ρώσσοι δεν σκέφτηκαν να μεταφράσουν στην γλώσσα τους (δεν λένε δηλαδή святой петербург)\n30 Νοεμβρίου, 2009 στις 17:48\n«Απαν το θεμα κωμωδια εστι.»\nΩ Βαμβαξ,τουτο βουλεσαι ειπειν;\n30 Νοεμβρίου, 2009 στις 17:52\nΧαλαρότατα το Πετροβούργο πάει στην κατηγορία λαθάρες του συμπαθούς κατηγητή.\nΚύριε Βαμβάκο, αν δεν κάνω λάθος, εμείς λέγαμε πάντα Αγία Πετρούπολη. Τώρα, για τους λόγους που ο Μέγας Πέτρος προτίμησε να δώσει γερμανικό όνομα στην πρωτεύουσά του, νομίζω ότι είναι γνωστοί σε όλους. Πάντως, δεν είναι απολύτως ορθό το ότι «ούτε οι ίδιοι οι Ρώσσοι δεν σκέφτηκαν να μεταφράσουν στην γλώσσα τους», δεδομένου ότι για ένα διάστημα η πόλη είχε μετονομασθεί σε «Петроград».\n30 Νοεμβρίου, 2009 στις 17:54\nΣυμφωνώ με τα σχόλιά σας στην παρουσίαση που κάνετε για αυτά τα «αρχαία» , Κε Σαραντάκο.\nΒουλάγξ σου άφησα σχ. στη Μυτιλήνη.\n30 Νοεμβρίου, 2009 στις 18:00\nΗ Αγια Πετρουπολη ειναι η «Πολη του Αγιου Πετρου» κι οχι η «Αγια Πολη του Πετρου», δηλ. Αγιοπετρουπολη, ετσι δεν ειναι;\n«Πάντως, δεν είναι απολύτως ορθό το ότι “ούτε οι ίδιοι οι Ρώσσοι δεν σκέφτηκαν να μεταφράσουν στην γλώσσα τους”, δεδομένου ότι για ένα διάστημα η πόλη είχε μετονομασθεί σε “Петроград”»\nRogerios, εννοώ εδώ βέβαια το επίθετο άγιος και την δική μας μετασοβιετική εποχή. Σε Петроград βεβαίως και είχε μετονομαστεί. Λέγαμε εμείς πάντα (στην Ελλάδα) πρό του Leningrad Αγία Πετρούπολη;Δεν ξέρω….\n30 Νοεμβρίου, 2009 στις 18:03\nVoulagx, Αγιοπετρούπολη ναι, είναι πιό συνεπές.\nΚαι #7: Βεβαίως!\n30 Νοεμβρίου, 2009 στις 18:05\nΣτη συντριπτική πλειονότητα των βιβλίων Ιστορίας η πόλη αναφερόταν και αναφέρεται ως «Αγία Πετρούπολη». Αυτό δεν αποτελεί σε καμία περίπτωση καινούριο φρούτο (Το Πετροβούργο. όμως, αποτελεί).\n30 Νοεμβρίου, 2009 στις 18:08\nΕμένα η πρωτοβουλία μου φαίνεται συμπαθητική.\nΔεν ξέρω τα κίνητρά του, του ανθρώπου, αλλά εάν ήθελε να προσελκύσει το ενδιαφέρον των νέων στα αρχαία ελληνικά, καλά κάνει και τα μεταφράζει σε μία βατή γλώσσα (βατή για ποιόν, όμως; για μένα; για τους ισπανούς συμπατριώτες του; για τους σκωντσέζους συντοπίτες του;), θάπρεπε, όμως, να παραθέτει δίπλα και το πρωτότυπο τηλεγράφημα.\nΌσο για τους έλληνες, που ανακάλυψαν «άπταιστα αρχαιοελληνικά», η εξήγηση είναι απλή: αυτοί δεν ξέρουν καλά-καλά τα απλά ελληνικά.\n30 Νοεμβρίου, 2009 στις 18:09\nΑγιοπετρούπολη, προτείνω να το διαλαλήσουμε urbi et orbi.\n30 Νοεμβρίου, 2009 στις 18:11\n#15 Συμφωνώ, Σκύλε Της Β.Κ.\n30 Νοεμβρίου, 2009 στις 18:15\n#1 Μαρία, γιατί άραγε Αστερίκιος; αστερίξ-αστερίγος δεν αρέσει;\n30 Νοεμβρίου, 2009 στις 18:17\n#14: Αφού το λες…το πιστεύω.\n30 Νοεμβρίου, 2009 στις 18:19\n#15. Με συγχωρείς. Διορθώνω: Εννοώ μόνο την τελευταία παράγραφο\n30 Νοεμβρίου, 2009 στις 18:31\nΟ Ισπανός σίγουρα δεν ξέρει νέα ελληνικά; Στα κλασσικά αρχαία πάντως δεν ξέρει ούτε τη χρήση του έχω.\n#18 Ξέρω γω; Ρώτα τον Κακριδή. Υποθέτω φαντάστηκε τον τύπο: Αστερίκ-ς\n30 Νοεμβρίου, 2009 στις 18:34\nΒλέπω ‘χτενίζετε’ τον έναν, ‘χτενίζετε’ τον άλλον, ελπίζω στο τέλος να μην αρχίσετε να ‘χτενίζετε’ και τους πρωταγωνιστές της … Αννίτας!\nΛοιπόν πώς δε βρέθηκε κανείς σας, νομίζω ότι όλοι το διαβάσατε, να ‘χτενίσει’ το:\nΟι θρησκευτικές μου πεποιθήσεις είναι όμοιες από τότε που έπαψα να πηγαίνω στην εκκλησία που είπε ο «άγιος» παππούλης σας στα\nΚι όμως ο παππούλης χαίρει της εκτίμησης όλων και μάλιστα ο κ. ΓΑΠ τον τίμησε με το παραπάνω…(ο κ. ΓΑΠ μάλλον κατάλαβε ότι τα προβλήματα που ο ίδιος έχει με την ελληνική θα του τα λύσει ο κ. Κριαράς).\nΆντε, πρώτα να ‘χτενίζετε’ τους οικείους σας και μετά τους ετέρους 🙂\n30 Νοεμβρίου, 2009 στις 18:50\nΑπ’ αυτό το διαγωνισμό έχω το Herodotus at the Zoo, του Μπίζλεϊ, νικητή το 1907, σε άπταιστα ηροδότεια αρχαία.\n30 Νοεμβρίου, 2009 στις 19:30\nΜήπως αντί του χαλασογλέντης είναι προτιμότερο το γλεντοχαλαστής;\n30 Νοεμβρίου, 2009 στις 19:39\nΠιο ακριβές θα ήταν να πούμε ότι από ένα κείμενο του 5ου αι. πΧ δεν καταλαβαίνουμε χριστό ακόμα κι αν έχουμε δίπλα τη μετάφραση στα νέα ελληνικά.\nΕμένα το κείμενο μου θυμίζει τη γλώσσα της Βίβλου. Αν το διαβάσετε με τραγοθδιστή, κελλαρυστή φωνή, ακούγεται σαν ευαγγέλιο.\n30 Νοεμβρίου, 2009 στις 19:42\nΜαρία, εννοείς για λάθος το «ραδίως έχουσιν»;\nΤο Πετροβούργο δεν το έθιξα γιατί σχολίασα μόνο το μεσαίο από τα τρία κείμενα. Στα αρχαία, βεβαίως, θα ήταν Πετρόπολις μάλλον παρά Πετρούπολις, ή κάνω λάθος; (Η πλάκα είναι ότι υπάρχει Petropolis στη Βραζιλία, και όπως θα σας πουν οι σκακιστές τον παλιό καιρό που έπαιζα κι εγώ σκάκι ένα Διαζωνικό πρωτάθλημα (ελληνιστί ιντερζόναλ) είχε γίνει το μισό στην Πετρόπολη και το μισό στο Λένινγκραντ).\nΛΛ, επειδή είναι συνέντευξη δεν ξέρω αν πρέπει ν’ αποδώσουμε το λαθάκι στον Κριαρά ή στη δημοσιογράφο. Πάντως, άλλοι που δεν έχουν τα μισά του χρόνια κάνουν πολλαπλάσια λάθη σε συνεντεύξεις:\n30 Νοεμβρίου, 2009 στις 19:43\nΚανελόριζα, έχετε δίκιο -σκεφτόμουν τους χαλασοχώρηδες, αλλά το δικό σας είναι πολύ καλύτερο!\n30 Νοεμβρίου, 2009 στις 20:07\nΑγαπητέ, όμορφη ανάρτηση και ενδιαφέρουσα, αλλά μήπως βιάζεστε λιγάκι για τα αβιάστως συναγόμενα; (Να μην αναφερθώ στον περίφημο Werner Jaeger -Γαίγκερ- του έργου του αγγλιστί «Paideia» κτλ.: ) Ο ίδιος ο σύντροφος Χέρμπερτ Μαρκούζε χρησιμοποιούσε α υ τ ο ύ σ ι ε ς αρχαιοελληνικές λέξεις στα κείμενά του. Για να μην πάμε μακρυά, να σας θυμίσω το(ν) (τίτλο) «έρως και πολιτισμός». Μαλιστα, είχα διαβάση κάπου, ότι η λέξη αυτή -έρως(eros), λόγω του ιδιαίτερου, πρωτότυπου νοηματικού της περιεχομένου είχε καταστή «λαο»-φιλής τελευταίως στην Φραγγία-Γαλλία.\nΤο ίδιο συμβαίνει και με τον δικό μας Χριστιανό ελευθεριακό σοσιαλιστή Ίβαν Ίλλιτς (του «Στον σοσιαλισμό φτάνεις μόνο με ποδήλατο»), που επίσης χρησιμοποιεί παληές λέξεις, αρχαίες και δίχως να μας ζητά συγγνώμες, όπως ορισμένοι.\nΝα σας θυμίσω και τα του Ζούκερμπεργ πάνω στα αρχαιοελληνικά για το facebook. Με αυτά δεν θέλω να προσχωρήσω στον ……»γλωσσαμυντορισμό»(άπαγε της αμαρτίας), αλλά σε κάποια, ας πούμε, δίκαιη αποτίμηση. Έρρωσθε!\n30 Νοεμβρίου, 2009 στις 20:18\n#Νίκο και αυτό, με αλαμπουρνέζικη σύνταξη, και στην πρώτη είδηση με τους πολλούς νεώς(τρομάρα του)\n30 Νοεμβρίου, 2009 στις 20:19\nΕρασιτέχνης ο Σταύρος Θεοδωράκης? Μμμ, μπορεί.\nΑλλά μη μου δείχνετε αμέσως το επόμενο θύμα σας, τον Ευριπιδη! Μου αρκεί η απίθανη ηλικία του παππούλη αλλά και το πιθανό ότι ο Θεοδωράκης δεν είναι αλάνθαστος!\nΛοιπόν, λέω να κλείσω το θέμα του κ. Κριαρά, μη κουραστούν και τα ντουγάνια αλα τουρκ, που συχνάζουν εδώ… ήδη τ’ακούω να τρολλίζουν.\nΠρέπει να αρχίσετε την αποκαθήλωση κ. @σαραντ.\nΔεν το βλέπω σωστό να γίνονται τέτοιες μεταρρυθμίσεις από 90χρονους, τότε, με αστεία περί\nκαι να ακούμε σήμερα υπερήλικους, υποστηρίζοντας πως τάχουν τετρακόσια!\n30 Νοεμβρίου, 2009 στις 20:24\nΑγαπητέ οικοδεσπότη θα διαφωνήσω μαζί σου για το σχ. 26. Είσαι σίγουρος ότι θα ήταν «Πετρόπολις» ή μήπως σε παρέσυρε η μεταγραφή σε λατινογενείς γλώσσες; Θέλω να πω ότι έχουμε Ηλιούπολη κι Ερμούπολη στην πτολεμαϊκή Αίγυπτο (κι άλλα 10 τουλάχιστον τοπωνύμια με το πρώτο συνθετικό σε γενική) και αργότερα Κωνσταντινούπολη.\n30 Νοεμβρίου, 2009 στις 20:31\nΈχει δίκιο ο Ρογήρος. Όταν μια πόλη παίρνει το όνομα του κτίστη (ακόμη και ενός κατά παράδοση κτίστη, δηλ. ενός θεού) με δεύτερο συνθετικό το -πόλις, το σύνθετο περιλαμβάνει συνήθως την πλήρη γενική του ονόματος.\nΣχετική αντιδικία είχε ξεσπάσει προ ετών στο Καποδιστριακό. Κάποιοι θεωρήσαν ότι αυτό ισχύει μόνο για κτίστες και όχι για άλλα πρώτα συνθετικά (δεν θυμάμαι ακριβώς τη σχετική συζήτηση) με αποτέλεσμα να επιβάλλουν τα επίσημα έγγραφα του Καποδιστριακού να αναφέρονται στην Πανεπιστημιόπολη του Ζωγράφου.\n30 Νοεμβρίου, 2009 στις 20:49\nΡογήρε και Πιδύε, έχετε δίκιο ότι το -ούπολις είναι πολύ συχνότερο, εγώ σκέφτηκα αφελώς τη Μεγαλόπολη και τη Σκυθόπολη. Ωστόσο βρίσκω και -όπολις, θα έλεγα μάλιστα ότι το -ούπολις είναι πιο συχνό στα βυζαντινά ενώ το -όπολις νωρίτερα. Π.χ. το Φιλιππόπολις σε Διόδωρο Σικελιώτη και Πτολεμαίο (και βυζαντινούς) ενώ το Φιλιππούπολις μόνο σε βυζαντινούς. Όμως έχετε δίκιο ότι το -ούπολις είναι συχνότερο. Ίσως με παρέσυρε το Ιντερζόναλ της Πετρόπολης!\nΛΛ, νόμιζα ότι το απόσπασμά σας ήταν παρμένο από την άλλη συνέντευξη του Κριαρά, γιαυτό και αναφέρθηκα ΣΤΗ δημοσιογράφο, λάθος μου. Όσο για το φοβερό λάθος που βρήκατε στον Κριαρά (που δεν είμαι καν βέβαιος ότι είναι λάθος) λέω να κάνουμε το εξής. Όταν εσείς φτάσετε στα 103, τη μέρα των γενεθλίων σας, να μου στείλετε ηλεμήνυμα να έρθω να σας πάρω συνέντευξη (προφορική, ε;) και να τη δημοσιέψω εδώ, και οι θαμώνες να δουν αν θα κάνετε λιγότερα ή περισσότερα λάθη.\n30 Νοεμβρίου, 2009 στις 21:03\nΠιδύε, για το δίλημμα δεν είχα πάρει είδηση. Μου θυμίζει «το Κο Κο Ε, σύντροφοι» κάποιου Καρδιτσιώτη.\nΠανεπιστημιούπολη ή πανεπιστημιόπολη, μεγαλούπολη ή μεγαλόπολη κ.τ.ό.; Oι περισσότεροι ομιλητές λένε -και γράφουν- τους τύπους με -ου- (πανεπιστημιούπολη, μεγαλούπολη) αναλογικά προς τα Αλεξανδρούπολη, Αδριανούπολη, Κωνσταντινούπολη κ.τ.ό. Ωστόσο, ενώ τα τοπωνύμια Αλεξανδρούπολη (< Αλεξάνδρου πόλη), Αδριανούπολη (< Αδριανού πόλη), Κωνσταντινούπολη ( παιδ-ό-κοσμος, λίμνη + θάλασσα> λιμν-ο-θάλασσα, μεγάλος + βιομήχανος > μεγάλ-ο-βιομήχανος κ.ο.κ.). ‘Aρα προτιμότεροι για τον προσεκτικό ομιλητή είναι οι τύποι πανεπιστημιόπολη και μεγαλόπολη, όμοια όπως λέμε και κωμ-ό-πολη, αγροτ-ό-πολη, μητρ-ό-πολη, ακρ-ό-πολη, νεκρ-ό-πολη. λουτρ-ό-πολη, κοσμ-ό-πολη (κοσμο-πολίτικος) κ.ά. Το ίδιο ισχύει και για τύπους όπως εργατού-πολη, παιδούπολη, κηπούπολη, που ακούγονται ενίοτε αντί των εργατόπολη, παιδόπολη, κηπόπολη κ.τ.ό.»\n(Aπό το Λεξικό Γ. Mπαμπινιώτη)\nΝικοκύρη, λες να προκάνεις να πάρεις αυτή τη συνέντευξη;\n30 Νοεμβρίου, 2009 στις 21:06\nΠάντως Νίκο, την Πετρόπολη θα την συσχετίσω με τις πέτρες όπως τη Ροδόπολη με τα ρόδα.\n30 Νοεμβρίου, 2009 στις 21:07\nΑυτό που δεν είχα πάρει εγώ είδηση, Μαρία, ήταν ποιος από το Καποδιστριακό έπεισε τους υπόλοιπους για την αλλαγή…\nΠολύ χαρακτηριστικά, το μόνο που δεν λέει ο Μπ. είναι πως όλος ο κόσμος έλεγε την περιοχή Πανεπιστημιούπολη.\n30 Νοεμβρίου, 2009 στις 21:08\nΧαχαχα, μα αγαπητέ μου @σαραντ εγώ δε συνηθίζω να χτενίζω!! Εσείς το κάνετε νυχθημερόν! Εγώ και τώρα να κάνω 10 λάθη σε μια πρόταση, προφορικώς ή γραπτώς, δε μου καίγεται καρφάκι! Πώς να το πω, δεν είναι στις προτεραιότητές μου! Άσε που δε το θεωρώ σωστό να ασχολούμαι συνεχώς με τα λάθη των άλλων.\nΑν έρθεις να μου πάρεις συνέντευξη αγαπητέ να ξέρεις, θα έχω και κάτι να σε φιλέψω, όχι τπτ άλλο αλλά για να κάνεις τις απαραίτητες διορθώσεις;) πριν το δημοσιέψεις στο ιστολόγιό σου!\nΤελικά είναι λαθάκι ή δεν είναι? Με μπερδεύετε…..\nΑπροπο, το ξίφος είναι ελληνική λέξη ή όχι? Και τι τόνο παίρνει;\nΆντε, όπως είπαμε, προσοχή στο χτένισμα.\n30 Νοεμβρίου, 2009 στις 21:11\nΠετρόπολη, από πέτρα, της πέτρας\nΠετρούπολη, του Πέτρου\nΠανεπιστημιούπολη, του πανεπιστημίου\n30 Νοεμβρίου, 2009 στις 21:13\nΑκόμη πιο μπάμπεια είναι η φράση\nΤο ίδιο ισχύει και για τύπους όπως εργατού-πολη, παιδούπολη, κηπούπολη, που ακούγονται ενίοτε αντί των εργατόπολη, παιδόπολη, κηπόπολη\nΕνίοτε; Πόσο ενίοτε; Ποιος λέει εργατόπολη, κηπόπολη; Ένα γκούγκλισμα μας δίνει την απάντηση: μόνο το λεξικό Μπαμπινιώτη.\n30 Νοεμβρίου, 2009 στις 21:16\nΠιδύε, μήπως άκουσε κανένα να λέει κηπόπολη κλπ. Χώρια που άλλο η Μεγαλόπολη κι άλλο το «σιγά τη μεγαλούπολη» του ανέκδοτου. Αυτός όμως αναφέρεται στον προσεκτικό ομιλητή, ποτέ δεν ενδιαφέρθηκε για τη χρήση.\nΑλλά, όπως βλέπεις, Πιδύε, της κομμώτριας το χέρι κουράζεται απ’ το χτένισμα και μερικών απ’ τη μαλακία.\n30 Νοεμβρίου, 2009 στις 21:17\nΠιδύε, πέσαμε μαζί.\n30 Νοεμβρίου, 2009 στις 21:19\nΤι άλλο θα δούμε πλέον… Αγαπητέ Νικοκύρη, πολύ σωστά όσα λες και άσε τις μετριοφροσύνες. Το πράγμα είναι για γέλια, ο άνθρωπος δεν σκαμπάζει γρυ από αρχαία ελληνικά (ούτε και από σύγχρονα αγγλικά, εδώ που τα λέμε), και μου κάνει εντύπωση που ένα παλιό και σοβαρό, υποτίθεται, πανεπιστήμιο τον πληρώνει για να στραβώνει τα σκοτσεζάκια.\nΤο «ραδίως έχουσιν» που επισήμανε η Μαρία βγάζει μάτι: αν θες να πεις ότι οι καμήλες διασχίζουν εύκολα την έρημο, δεν λες βέβαια «την ερημίαν διαβαίνειν ραδίως έχουσι» αλλά (ας πούμε) «ταῖς καμήλοις οὐ χαλεπὸν διὰ τῆς ἐρήμου διέρχεσθαι» ή «αἱ κάμηλοι εὐπετῶς διὰ τῆς ἐρήμου διαβαίνειν πεφύκασιν» ή τελοσπάντων κάτι παρόμοιο. Ακόμα χειρότερο είναι που χρησιμοποιεί το «ερημία» αντί για το «έρημος» (οι λέξεις έχουν στα α.ε. την ίδια σημασία που έχουν και σήμερα). Το αποκορύφωμα βέβαια είναι εκείνο το αμίμητο «εισέρχουσιν». Με λίγα λόγια, αν ο καταλάνος Κοντέρκ ήτανε πρωτοετής φοιτητής της φιλολογίας, μάλλον θα είχε κοπεί.\n30 Νοεμβρίου, 2009 στις 21:28\nΠιδύε, Μαρία, το «εργατού-πολη, παιδούπολη, κηπούπολη, που ακούγονται ενίοτε» είναι αριστουργηματικό, μου είχε ξεφύγει!\n30 Νοεμβρίου, 2009 στις 21:37\nΤιπούκειτε, ειδήσεις μας έβαζε να μεταφράζουμε ο Σηφάκης στο αντίστροφο. θυμάμαι μάλιστα μια αθλητική για τον ΠΑΟΚ, αλλά δεν έχω κρατήσει τίποτα. Είχε μάλιστα λόγω γέλιου περάσει και σε στήλη της «Θεσσαλονίκης» που κρατούσε τότε ο Χρ. Μεμής.\n30 Νοεμβρίου, 2009 στις 21:51\nΜαρία, μόλις γύρισα από ομιλία του Σηφάκη! Τον φαντάζομαι άνετα να το κάνει.\n30 Νοεμβρίου, 2009 στις 21:56\nΣε μπελάδες μπήκαμε με τις πόλεις. Καταρχάς, τη Μεγαλόπολη ας τη βγάλουμε έξω, γιατί είναι «μεγάλη πόλις», όχι πόλη του… μεγάλου (οπότε, ΟΚ για το «μεγαλόπολη» αντί του «μεγαλούπολη»). Για τα πανεπιστημιούπολη, παιδούπολη κ.λπ. διατηρώ κάποιες επιφυλάξεις για το αν θα έπρεπε να «διορθωθούν» κατά τον κανόνα Μπ., γιατί το πρώτο συνθετικό μπορεί να εκληφθεί και ως κτητικό. Έπειτα, ακόμα και στις αμφίβολες περιπτώσεις η έλξη που ασκούν τα διάφορα -ούπολη είναι τόσο ισχυρή που προκάλεσε μια πρακτική χρήσης που δεν είναι διόλου πρόσφατη. Οπότε, η προσπάθεια διόρθωσης και δύσκολο είναι να πετύχει στην πράξη και η νομιμοποιητική βάση της είναι υπό αμφισβήτηση.\nΚρατιέται καλά; Γιατί ήταν παιδαράς. Είπαμε μικρός ο κόσμος.\n30 Νοεμβρίου, 2009 στις 22:01\nΜαρία, μια χαρά! Αν και δεν ξέρω πώς ήταν τότε… 🙂\n30 Νοεμβρίου, 2009 στις 22:02\nΜαρία, ο Σηφάκης πρέπει να είναι από τους τελευταίους έλληνες κλασικιστές που ξέρει *πραγματικά* το αντικείμενό του σε όλο του το εύρος, από τη γλώσσα και τα κείμενα ώς τα έργα τέχνης και τα υλικά κατάλοιπα. Θυμήθηκα τώρα ότι και ο πολύς Gomme (του Historical Commentary on Thucydides) έβαζε τους φοιτητές του στη Γλασκώβη να μεταφράζουν το κύριο άρθρο του Scotsman. Είναι θλιβερό να σκεφτείς ότι στο γειτονικό πανεπιστήμιο του Αγίου Ανδρέα «διδάσκει» τώρα ελληνικά ο Κοντέρκ.\nΔύτη, πες τίποτα για τη διάλεξη!\n30 Νοεμβρίου, 2009 στις 22:12\nΤιπούκειτε, δεν ήταν ακριβώς διάλεξη, ήταν πανηγυρική ομιλία, ας πούμε. Για την Ποιητική του Αριστοτέλη, και πώς παρερμηνεύεται, με έμφαση στο ότι έχει παραγνωριστεί η έμφαση που δίνει ο Α. στο σκηνικό κομμάτι του δράματος.\n30 Νοεμβρίου, 2009 στις 22:18\nΥπάρχει και η Πρόπολη. Αλλά αυτή δεν είναι πόλη, η καημένη…\n30 Νοεμβρίου, 2009 στις 22:27\nΤιπού, εύρηκα η κουτσομπόλα.\n30 Νοεμβρίου, 2009 στις 22:36\nΚουτσομπολιό το λέμε τώρα; Αχ, αυτή η υπηρεσία πληροφοριών που δεν της ξεφεύγει τίποτα!\n30 Νοεμβρίου, 2009 στις 22:46\nΓια τη δήθεν Αγία Πετρούπολη, ας μου επιτρέψετε να επανέλθω, γιατί τό΄χω καημό: ο Μέγας Πέτρος δεν τόλμησε να δώσει το δικό του όνομα στην πόλη του, αν και θα το άξιζε γιατί πραγματικά ήταν εξίσου δικό του δημιούργημα όσο και η Κωνσταντινούπολη του Μ. Κωνσταντίνου (που κι αυτός Νέα Ρώμη και όχι Κωνσταντινούπολη την είπε), κι έτσι της έδωσε το όνομα του Αγίου Πέτρου – Санктпетербург, τουτέστι κυριολεκτικά Αγιοπετρούπολη. Αγιοπετρούπολη, όχι Αγία Πετρούπολη: αντίθετα με άλλες τοποθεσίες της Ρωσίας, που έχουν κάποια σπουδαιότητα και ιερότητα για τη ρωσική Εκκλησία, η πρωτεύουσα του Μ. Πέτρου σηματοδοτούσε μια απότομη ρήξη με το παρελθόν αυτό και μια βίαιαη στροφή προς τη Δύση και κάθε άλλο παρά ιερό χαρακτήρε είχε. Όταν, στον Α΄ Παγκόσμιο Πόλεμο, οι Ρώσοι έκριναν άτοπο να έχει η πρωτεύουσά τους γερμανικό όνομα, σκέτο Петроград την έκαναν, χωρίς κανένα συνθετικό που να υποδηλώνει αγιοσύνη. Επιπλέον, αντίθετα με τον ισχυρισμό του Ρογηρίου, «εμείς» (ήτοι οι προ του 1924 Έλληνες) λέγαμε πάντα σκέτο Πετρούπολη· εν Πετρουπόλει, επέγραφε τα γράμματά του ο Καποδίστριας· το «Αγία» το καθιέρωσαν άσχετοι δημοσιογράφοι μετά την επαναφορά του ιστορικού ονόματος της πόλης το 1992, παρανοώντας το αγγλικό Saint Petersburg. Σήμερα βέβαια δίνει και παίρνει, αλλά όσοι προσέχουν τι λένε παρακαλώ θερμά να το αποφεύγουν. Κι αν υπάρχει φόβος σύγχυσης με το ομώνυμο προάστειο της Αθήνας, ε, ας λένε «Πετρούπολη της Ρωσίας»!\n30 Νοεμβρίου, 2009 στις 22:53\nΔύτη, προφανώς εννοείς την Γούγλη.\n30 Νοεμβρίου, 2009 στις 22:57\nή Γουγλιάνκα, κατά το Λουμπιάνκα.\n30 Νοεμβρίου, 2009 στις 23:01\nΦίλτατε Άγγελε, συμφωνώ μαζί σου ως προς το ότι πράγματι η ονομασία της πόλης αναφέρεται στον Άγιο και όχι στον τσάρο και ότι, επομένως, η απόδοση Αγία Πετρούπολη δεν είναι ακριβής. Ωστόσο, θα μου επιτρέψεις να επιμείνω για το ότι δεν είναι καθόλου κατασκεύασμα της μετασοβιετικής εποχής, αλλά είχε επικρατήσει πολύ νωρίτερα.\n30 Νοεμβρίου, 2009 στις 23:04\nΑφού το όνομα αρχικά ήταν γερμανικό, μεταφρασμένο θα πει «αγία πόλη του Πέτρου». Ποτέ το Sankt δεν ήταν συστατικό του Petersburg, δηλαδή ποτέ δεν ήταν Sanktpetersburg, αλλά πάντα Sankt Petersburg, Αγία Πετρούπολη. Sanktpetersburg θα σήμαινε Αγιοπετρούπολη.\nΜα πού έχει χαθεί ο Ηλεφούφουτος με τα ρώσικά του;\n30 Νοεμβρίου, 2009 στις 23:11\nΟ Ηλεφού θα επιστρέψει όπου νάναι. Ιπίκιτι.\n30 Νοεμβρίου, 2009 στις 23:13\nΗ απορία μου στην μετάφραση του Harry Potter ήταν στο γιατί επιλέχθηκε το Άρειος Ποτήρ και όχι το Ερρίκος Κεραμεύς!\n30 Νοεμβρίου, 2009 στις 23:25\nΆσε, Δύτη, κι εγώ τις προάλλες με αφορμή την έκφραση «μου έβαλε ένα μπαράζι» ήθελα να τον ρωτήσω ένα συνώνυμο μάλλον βουλγάρικο αλλά είναι άφαντος.\nΜόλις γυρίσει, θα τον βομβαρδίσουμε με ερωτήσεις.\nΩραίος ο Άρειος Ποτήρ. Αλλά εγώ θα προτιμούσα Χαρίλαος Ποτήριος… 🙂\n30 Νοεμβρίου, 2009 στις 23:27\nή έστω Χάρης Κεραμεύς – αρχαίο είναι κι αυτό! (την οδό Χάρητος την ξέρετε;)\n30 Νοεμβρίου, 2009 στις 23:41\nΓια να σκεφτούμε λίγο την «ορθή» απόδοση του Αστερίξ… (διανοητικό παιγνίδι)\nΛοιπόν, για όσους έχουν ετυμολογικές εμμονές, η σωστή απόδοση είναι Αστερίσκος, αφού ο Γκοσινής εμπνεύστηκε προφανώς το όνομα από το astérisque (…et obélisque).\nΑν όμως οι Αρχαίοι συναντούσαν κάποιο Γαλάτη με αυτό το όνομα (και διόλου δεν θα τους ένοιαζε η ετυμολογία του), τότε θα τον έλεγαν ο Αστέριξ, του Αστέριγος* – αφού έτσι ήταν η συνήθεια τους με τα γαλατικά ονόματα σε -rix, π.χ. ο Γαιζάτοριξ, του Γαιζατόριγος (στον Πολύβιο).\nΟ Πολύβιος, θα μου πείτε, γράφει και ο Οκτάουιος… Σωστά, κι έτσι επανερχόμαστε στο κυρίως θέμα του ποστ. Κανείς λοιπόν δεν ενδιαφέρεται για τους Αρχαίους ή για την αρχαία γλώσσα – το θέμα είναι η νεοτερική ιδέα περί των Αρχαίων. Μ’ αυτή την έννοια, σωστός κι ο Αστερίκιος – όπως με τα μακαρόνικα λατινικά, δεν μας νοιάζει αν είναι στα αρχαία, μας νοιάζει να μοιάζει ότι είναι αρχαία. Αυτό είναι και το πνεύμα του Ισπανοσκοτσέζου.\nΚαι δικαίως πανηγυρίζουν οι νεοκαθαρευουσιάνοι (σχ. 2), ο σκοπός τους προωθείται: τα αρχαία φαντάσματα θάβονται ακόμα πιο βαθιά και δεν υπάρχει περίπτωση να προβάλλουν κεφάλι.\n* Φυσικά η νεοελληνική απόδοση, ξεκινώντας απ’ τ’ αρχαία, θα ήταν: ο Αστέριγας.\n30 Νοεμβρίου, 2009 στις 23:46\nΓια τον Ηλεφού ήθελα να ρωτήσω κι εγώ.\nΧωρίς να έχω να τον ρωτήσω τίποτα (παλιοωφελιμιστές!), απλώς ανησυχούσα.\n30 Νοεμβρίου, 2009 στις 23:50\nΚι εγώ ανησυχούσα, αλλά νομίζω είχε πει πως θα έλειπε (μόνο που το παράκανε!).\n30 Νοεμβρίου, 2009 στις 23:52\nQ, το ρωσικό όνομα της πόλης γράφεται με ενωτικό, Санкт-Петербург, και χωρίς εσωτερικό σίγμα. Η Βικιπαίδεια (που δεν είναι βεβαίως ευαγγέλιο!) γράφει ρητώς στη ρωσική της έκδοση ότι την ονόμασε έτσι ο Μέγας Πέτρος προς τιμήν του προστάτη του Αγίου· στην αγγλική της έκδοση, επαναλαμβάνει το ίδιο αλλά με τη διευκρίνιση ότι «The original name was meant to sound like Dutch due to Peter’s obsession with the Dutch culture», πράγμα που όπως είναι γραμμένο δεν βγάζει πολύ νόημα, αφού ολλανδικά θα ήταν Sint-Pietersburg. Το μυστήριο διαλευκαίνεται στη γερμανική έκδοση, όπου διαβάζουμε ότι «Anders als oft angenommen wird, hat Peter der Große die Stadt nicht nach sich selbst benannt, sondern nach seinem Schutzheiligen, dem Apostel Simon Petrus. Nachdem die Festung kurzzeitig den niederländischen Namen Sankt-Pieterburch trug, wurde sie schon früh in das deutsche Sankt-Petersburg umbenannt.», ίσως διότι κανείς στη Ρωσία εκτός από τον ίδιο το Μ. Πέτρο δεν ήξερε ολλανδικά, ενώ γερμανικά ξέρανε πολλοί. Πιο συνοπτικά, το ίδιο (ότι ο Μ. Πέτρος ονόμασε τη νέα πόλη ολλανδικά Sankt Pieter Burch, εξ ου και το σημερινό όνομα) λέει και η εσπεραντική έκδοση. Εν πάση περιπτώσει, το πώς θα ήταν σε προσεγμένα γερμανικά δεν νομίζω πως έχει μεγάλη σημασία εν προκειμένω – το τοπωνύμιο είναι ρωσικό, έστω και αν είναι σχηματισμένο από ολλανδικές ή γερμανικές λέξεις.\nΣτοιχειώδης εντιμότητα επιβάλλει να προσθέσω ότι στην ελληνική έκδοση, το λήμμα επιγράφεται «Αγία Πετρούπολη» – όμως μέσα γράφει επί λέξει «Ιδρύθηκε ως Πετερμπούργκ (Πετρούπολη), όμως το 1914 μετονομάσθηκε σε Πετρογκράντ, διότι το Πετερμπούργκ θύμιζε γερμανικά», οπότε…\n1 Δεκεμβρίου, 2009 στις 00:02\n#4 τὸ νύκτωρ ἀκλιτο δὲν εἶναι;\nΝεοτιπούκειτε, μὲ ὅλον τὸν σεβασμό, στὰ κεἰμενα θαρρῶ ὅτι τὸ «ἔρημος» χρησιμοποιεῖται γενικῶς γιὰ ἀκατοίκητες ἐκτάσεις ἀσχέτως τοῦ ὰν εἶναι ἀμμώδεις ἄνυδρες ἢ καὶ δασώδεις ἂς ποῦμε. δυστυχῶς δὲν ἔχω πιὰ τὸ tlg γιὰ νὰ κάνω μιὰ πρόχειρη «ἔρευνα» (ὰς μοῦ συγχωρεθοῦν τὰ εἰσαγωγικά»).\n1 Δεκεμβρίου, 2009 στις 00:03\nἂν ἔρθῃ ὁ ρωσσομαθὴς θὰ ἤθελα κι ἐγὼ νὰ τὸν ῥωτήσω ἂν εἶναι καλὴ ἡ μετάφρασι τοῦ Ηλίθιου ἀπὸ τὸν Ἄρη Ἀλεξάνδρου.\n1 Δεκεμβρίου, 2009 στις 00:18\nΕίπαμε, ο Ηλεφού ετοιμάζεται να επιστρέψει. Θα του πω ότι τον περιμένει επιτροπή υποδοχής (με σκοινί και σαπούνι).\nΆγγελε, οι ντόπιοι πάντως την πόλη τους τη λένε Πίτερ, και επί Λένινγκραντ.\nΚορνήλιε, το νύκτορες είναι υπαινιγμός για παλιό μαργαριτάρι του συμπολίτη σου του Γκιουλέκα, που είχε σχολιαστεί κι εδώ πριν… ενσκήψεις (σε πειράζω):\n1 Δεκεμβρίου, 2009 στις 00:19\n#69, όχι για τον Γκιουλέκα\nΜπουκάν, ξέρουμε απο καιρό οτι ο Ηλεφού είναι σε μέρος που δεν έχει ιντερνέτι.\n1 Δεκεμβρίου, 2009 στις 00:25\nΝαι, το είχα σημειώσει (για τον Ηλεφού χωρίς ιντερνέτι), αλλά επειδή πάει καιρός…\n1 Δεκεμβρίου, 2009 στις 00:43\nΜε αφορμή τον Οκτάουιον, το μεταγενέστερο V έτσι αποδίδεται. Ο Πλούταρχος τον Vercingetorix, που ως δρόμο τον μισώ, τον γράφει Ουεργεντόριξ νομίζω.\nΣτα σοβαρά τώρα σε πείραξε ο Αστερίκιος;\nΕίχα χαρακτηρίσει και τ’ αρχαία του Ισπανού μακαρόνικα αλλά μου έφαγε το σχόλιο η μαρμάγκα.\n1 Δεκεμβρίου, 2009 στις 00:47\nκαὶ Οὐεσούιος λέγει ὁ Πλούταρχος, τὸ θυμᾶμαι καλά. μεγάλο θέμα τὸ V καὶ πολὺ ἐνδιαφέρον.\n1 Δεκεμβρίου, 2009 στις 01:33\nΝα επαναλάβω πάντως τη στεναχωρημένη μου διαπίστωση που έχω κάνει σε ανύποπτο χρόνο, πως πείραμα ανάλογο στο Ιστολόγιο του Τσώσερ σε ψευδομεσαιωνικά αγγλικά, δύσκολο να ευδοκιμήσει στην Ελλάδα, για ιδεολογικούς λόγους. (Και Νικοδέσποτα, για τα σκουληκάκια σε αρχαίο κείμενο, δεν πρόκειται να συμφωνήσουμε, αλλά τα ‘χουμε πει αυτά.)\nΣυνηγορεί με τα λεγόμενα εδώ πως τα κείμενα του ψευδο-Τσώσερ εκεί είναι μεσαιωνοφανή, και όχι σωστά μεσαιωνικά αγγλικά, ακριβώς για να είναι πιο ευκατάληπτα σε σύγχρονο αναγνώστη, και πιασάρικα. Μάλιστα οι έκτακτοι ιστολόγοι εκεί, η κουνιάδα του Κάθεριν Σβάινφορντ και ο Ιωάννης δε Μάνδεβιλ, γράφουν αρκετά «σωστότερα».\nΤα θυμάμαι τα του in.gr, και ήταν, φευ, λίγα. Είχαμε μια ευκαιρία να γίνει αρχαιοελληνική Βικιπαίδεια, αλλά δυστυχώς άλλαξε η πολιτική προς τις νεκρές γλώσσες πριν προλάβει να ενταχθεί. Έτσι έχουμε Βικιπαίδεια Λατινική, Παλαιοσλαβονική, Παλαιοαγγλική και Γοτθική, αλλά το ημέτερο έχει μείνει στο πύρ το εξώτερο (πειραματικό).\n1 Δεκεμβρίου, 2009 στις 01:34\nΌχι, άλλωστε και τα γαλατικά του Αστερίξ μακαρόνικα είναι, οπότε είναι μέσα στο πνεύμα.\nΤόγραψα κιόλας ότι όλο αυτό είναι ένα παιγνίδισμα.\nΘα με πείραζε μόνο αν κάποιος χρησιμοποιούσε το Αστερίκιος για να καμαρώσει ότι τα αρχαία συνεχίζουν να μιλιόνται κλπ.\n1 Δεκεμβρίου, 2009 στις 01:37\n@75 Κορνήλιε: σήμερα μόλις, πριν δω την ανάρτηση, έκανα έλεγχο των αρχικών Β- που αντιστοιχούν αλλού σε Ου- σε κύρια ονόματα του TLG· και έτσι έμπασα το Βάσκονες στο λεξιλόγιο του TLG ως παραλλαγή του Ουάσκονες…\nΠολλή ταλάντευση του -όπολις και -ούπολις στο TLG, όπως ήδη θα ‘χετε διαπιστώσει μερικοί, και έτσι τα κάνω εναλλακτικούς τύπους συστηματικά.\n1 Δεκεμβρίου, 2009 στις 01:42\nΕπι της ουσιας: για καμηλες στην Αυστραλια και στην Αριζονα ειχε γραψει πριν λιγους μηνες και ο Δυτης\n1 Δεκεμβρίου, 2009 στις 02:02\nκαὶ σὲ ἐπιγραφὲς ἑλληνικὲς Βακίνθιος=Fακίνθιος=Ὑακίνθιος (στὴν Κρήτη)\n1 Δεκεμβρίου, 2009 στις 06:52\nΝαι, καλή η διευκρίνιση από Κο Σαραντάκο, Κορνήλιε\n1 Δεκεμβρίου, 2009 στις 07:52\nμπράβο στομ καθηγητή για την προσπάθεια ,κάτι που εμείς οι ίδιοι είτε δεν το σκεφτήκαμε είτε δεν έχουμε το μυαλό να κάνουμε. επίσης ένα μπράβο στο χρήστη ΚΟΡΝΗΛΙΟ που γράφει με πολυτονικο σύστημα.δυστυχώς δεν το έχω εγκαταστήσει ακόμα. έτσι για να καταλαβαίνουμε και το ύφος αλλα και τον τόνο των όσων γράφει και να μην χρειαζόμαστε να επιστρατεύουμε τη μαντική τεχνη και την εμπειρία μας για να »βγάζουμε» ύφος.\n1 Δεκεμβρίου, 2009 στις 07:55\nΝικΝικ, τα σκουληκάκια από τα κείμενα του κ. Κεντόρκ τα παρέλειψα απλώς και μόνο επειδή δεν μπορούσα να τα πληκτρολογήσω -αν έπαιρνα με κοπυπάστη το κείμενο θα τα άφηνα, αλλά ήταν σε αρχείο εικόνας, δεν έχει περάσει σε Παντοκώδικα (Unicode, ξερωγώ;)\nΠοντιακή βικιπαίδεια πάντως φτιάχτηκε αλλά δεν με ενθουσιάζει το εγχείρημα.\n1 Δεκεμβρίου, 2009 στις 08:22\nΜια και το έφερε η κουβέντα στις διάφορες βικιπαίδειες, ορίστε ακόμη μια\nΕίναι στα ελληνικά (τα νέα εννοώ) και ιδιαίτερο ενδιαφέρον παρουσιάζουν οι ετυμολογικές αναλύσεις….\n1 Δεκεμβρίου, 2009 στις 08:53\nΜπούρδες (με το συμπάθειο). Ας αφήσουμε τα αρχαία ελληνικά στην ησυχία τους ή τουλάχιστον σε αυτούς που τα κατέχουν.\n1 Δεκεμβρίου, 2009 στις 09:08\n#74-75: Στις επιγραφές (που είναι πολύ πιο αξιόπιστη πηγή για τη φωνολογία και την ορθογραφία) δεν αποδίδεται συστηματικά το V ως ΟΥ στα ελληνικά. Υπάρχουν τοπικές και χρονικές μόδες, με το ΟΥ να είναι συνήθως πρωιμότερο και το Β να επικρατεί στη συνέχεια. Φλάουιος και Φλάβιος, Ουαλέριος και Βαλέριος κ.ο.κ.\n1 Δεκεμβρίου, 2009 στις 12:00\n1 Δεκεμβρίου, 2009 στις 12:07\nΕνα εκατομμύριο γκαμήλες λέει έχουν!\n1 Δεκεμβρίου, 2009 στις 12:43\nΚι ενώ οι αρχαιότεροι το V το απέδιδαν ΟΥ, μεταγενέστεροί τους το εγγλέζικο W το απέδιδαν Β:\n1 Δεκεμβρίου, 2009 στις 13:09\n>Ενα εκατομμύριο γκαμήλες λέει έχουν!\nΓια τον ίδιο λόγο που τα κουνέλια στην Αυστραλία, από 72 το 1859, έφτασαν τα 600 εκατομμύρια το 1950. Σαρκοφάγα στην Αυστραλία δεν έχουμε. Η εισαγωγή ευρωπαϊκών ζώων αποτελεί καταστροφή στο οικοσύστημα, και απαιτεί δραστικές λύσεις. (Ο Γιώργος Μπαλόγλου ακόμα θυμάται έντρομος τι του μετέδωσα προ 15ετίας για τα άγρια γατιά της Αυστραλίας…)\nΠίσσα στα κόκαλα του Τόμας Όστιν, που τα εισήγαγε. Κι ας κατέληξε νοσοκομείο.\n1 Δεκεμβρίου, 2009 στις 13:19\nΤο Πετροβοῦργον κομμάτι τεμπέλικο είναι (και το ίδιο είπατε για τα ελληνικά του εν γένει), αλλά λαθάρα δεν θα το ‘λεγα. Μου ‘χει μείνει πάντως η απόδοση του Λος Άντζελες από τη λατινική ραδιοφωνία της Φινλανδίας. Angelopolis. Και μάλιστα με σωστά (και φινλανδικόηχα) μακρά και βραχέα: Αααγκελόοοπολις.\n2 Δεκεμβρίου, 2009 στις 21:58\nΤον Ισπανό και τη σελίδα του μόλις τον έπαιξαν στο δελτίο της ΕΤ3. Διάλεξε, είπε, την αττική διάλεκτο, γιατί είναι πολύ εύκολη.\nΕ αυτό το είδαμε!\n2 Δεκεμβρίου, 2009 στις 22:47\nΚαὶ τὰ σημερινὰ Νέα τὸ γράφουν.\n3 Δεκεμβρίου, 2009 στις 11:52\nΑυτό με τον Ισπανό το είχα βρεί πριν κανά μήνα, αλλα δε θυμάμαι γιατί και που και πως. Φυσικά δεν είναι άσχημη η προσπάθεια, αλλα δεν ξερω αν βοηθάει τους μαθητές των αρχαίων.\nΌσο για την Αγία Πετρούπολη, το άκουγα μικρή σε κάτι σηριαλ στην τηλεόραση (με τον Αλεξανδάκη και τον Φυσσούν), και νόμιζα ότι ειναι το αντίστοιχο της «Ιεράς Πόλεως» Μεσολλογγίου.\n3 Δεκεμβρίου, 2009 στις 11:54\nΝα ‘μαι κι εγώ κι ευχαριστώ για το ειλικρινές και άδολο ενδιαφέρον που εκφράσατε! Πάντως ουδείς λόγος ανησυχίας, αν έλειψα πολύ είναι γιατί πέρναγα πολύ ωραία και μετά ήθελα και λίγο καιρό προσαρμογής.\nΌταν διάβασα την είδηση για τον καθηγητή με τα «άπταιστα» Αρχαία αμέσως μού μπήκαν ψύλλοι στ αφτιά. «Δεν μπορεί» είπα, για να το λέει ο δημοσιογράφος, ΔΕΝ θα είναι έτσι. Μετά, όταν διάβαζα τις ειδήσεις όπως τις μετέφρασε ο Ισπανός καθηγητής, αυθορμήτως το μυαλό μου πήγε στο Νικοδεσπότη και άκουγα τα μαχαίρια που ακονίζονταν! Πρόλαβε όμως και μίλησε ο ίδιος για γουασταφέστηδες/χαλασογλέντηδες οπότε δεν λέω τίποτα. Συμφωνώ με όλες τις παρατηρήσεις του Νικοδεσπότη, ωστόσο θα κρατούσα πρωτίστως την καλή πρόθεση του καλού(;) καθηγητή. Διότι τι λέει ο άνθρωπος; Ενώ έβγαινε αντίστοιχο δελτίο στα Λατινικά, αρχαιοελληνικό δεν υπήρχε και θέλησε να καλύψει το κενό ο ίδιος. Μην τον πετροβολάμε επειδή δεν το έκανε καλά!\nΠάντως βρίσκω πολύ ενδιαφέρον ότι, ενώ δεν ξέρει Νέα Ελληνικά, έφτιαξε κείμενα που μας θυμίζουν καθαρεύουσα, πράγμα που υποδεικνύει ότι οι διαφορές ανάμεσα στις αρχαίες και στις σύγχρονες γλώσσες είναι βαθύτερες από αυτές που βγάζουν οι φορμαλιστικές συγκρίσεις. Άλλωστε και τα μεσαιωνικά Λατινικά είναι πολύ πιο κατανοητά από τα Λατινικά του Κικέρωνα (καλά αυτόν και οι σύγχρονοί του είχαν πρόβλημα να τον καταλαβαίνουν).\nΓια τα κόμιξ, μην το πάμε στην ιδεολογία! Μήπως ο «Αστερικάκης στην Κορσική», στα Κρητικά υποτίθεται, εξίσου πιασάρικος και δήθεν δεν είναι;\nΓια την Αγία Πετρούπολη, βοήθειά μας, δεν έχω τίποτε να προσθέσω σε όσα είπαν ο Βάμβακος, ο Ρογήριος και ο Άγγελος.\nΝα, ίσως για να πω κι εγώ κάτι, ας πω ότι στο πλαίσιο μιας συμβιβαστικής λύσης η μεν πόλη ξαναματαμετονομάστηκε σε Σανκτ-Πετερμπούργκ αλλά η περιφέρεια (όμπλαστ) της οποίας είναι πρωτεύουσα παραμένει Λενινγκράντσκαγια. Από κει και πέρα, όπως λέει ο Νικοδεσπότης, οι κάτοικοι στην καθομιλουμένη τη λένε «Πίτερ» (όπως οι Βυζαντινοί π.χ. Αδριανού την Αδριανούπολη).\nΚαι ένα ανεκδοτάκι για την περεστρόικα, που είχα ακούσει το 1989 και το είχα βρει πολύ αστείο και κακόβουλο (γέλιο που είχα κάνει): Συνέντευξη Ρώσου αιωνόβιου, στις ερωτήσεις του δημοσιογράφου για το πού γεννήθηκε, πού μεγάλωσε, πού έκανε το ένα, πού έκανε το άλλο, δίνει κάθε φορά για απάντηση διαφορετική παραλλαγή του ονόματος της σοβιετικής συμπρωτεύουσας και όταν τον ρωτάει ο δημοσιογράφος που πιστεύει ότι θα περάσει τα τελευταία χρόνια της ζωής του ο παππούς απαντά μοιρολατρικά «στην Αγία Πετρούπολη». Είχα γελάσει, γιατί ακόμα και τότε μού φάνταζε ψιλοαδιανόητο αυτό που συνέβη μόλις δύο χρόνια μετά.\n3 Δεκεμβρίου, 2009 στις 12:11\nΩωωωω! καλώστονα κι ας άργησε! Μαύρα μάτια κάναμε. Απορία: αυτό το μέρος χωρίς ίντερνετ, πού διάολο ήτανε; Απάντηση προαιρετική, εννοείται. 🙂\n3 Δεκεμβρίου, 2009 στις 12:12\nΗλεφού, καλώς επανήλθες!\nΓια τον Ισπανό καθηγητή, το ότι δεν ξέρει νέα ελληνικά κι όμως δίνει τόσο «νεότροπα» αρχαία είναι εντυπωσιακό. Σε ένα άλλο του ειδησάκι, που το έγραψε τότε που πέθανε ο Μάικλ Τζάκσον, είχε τίτλο: Ο Μιχαήλ Ιάξων αποθνήσκει.\nΚαι πέρα από το ότι είχε περισπωμένη (!) στο Μιχαήλ, αναρωτιέμαι από ποια γλώσσα επηρεασμένος έβαλε το «Ο», διότι ούτε στα ισπανικά ή στα αγγλικά μπαίνει, αλλά ούτε και στ’ αρχαία (νομίζω) το άρθρο.\n3 Δεκεμβρίου, 2009 στις 12:55\nΔύτη, θα σου απαντήσω κατ’ ιδίαν με φωτογραφίες εν είδει κουιζ!!!\n3 Δεκεμβρίου, 2009 στις 12:56\nσχ. 97, να είπε ψέματα δηλαδή; Μου πέρασε και μένα απ το μυαλό αλλά δεν βλέπω το γιατί.\n3 Δεκεμβρίου, 2009 στις 12:58\n@95 : Καλώς έφης Ηλεφούφουτε.\nΈχω ευαισθητοποιηθεί κάπως για τις «δήθεν» αναπαλαιωμένες γλώσσες, από συνάδελφο που βοηθά τις κοινότητες των Αυστραλιανών ιθαγενών κάτι να αναστηλώσουν. «Δήθεν»; Ιστορικά ανακριβή; Σίγουρα. Αλλά ενόσω πληρούν κάποια κοινωνική ανάγκη, χαλάλι τους.\nΌσα ποντιακά και κρητικά επιβιώνουν στην Ελλάδα, θα είναι «δήθεν», μοιραίο αυτό· και μάλιστα ακούγεται μια κάποια περιφρόνηση γλωσσολόγων για τα «νεοποντιακά». Αλλά δε χάλασε ο κόσμος, και υπάρχει λόγος κάποιοι να αναζητούν την επιβίωσή τους, έστω και ως δήθεν.\nΕγώ μένω στο ό,τι είπε ο Ηλεφούφουτος· αξιέπαινη και χαριτωμένη η πρόθεση του καθηγητή, κρίμα για την εκτέλεση.\n3 Δεκεμβρίου, 2009 στις 13:11\n99: Όχι δεν νομίζω ότι είπε ψέματα, απλώς είναι δυσεξήγητο.\n100: Συμφωνώ με την τελευταία πρόταση. Ενώ του Αστερίξ οι μεταφράσεις στ’ αρχαία ήταν πολύ καλές.\n3 Δεκεμβρίου, 2009 στις 13:13\n«Κερια στο μανουαλι για τον Τζακσον τον Μιχαλη» — συγχρονη τοιχογραφια!\n3 Δεκεμβρίου, 2009 στις 13:17\nΓεια σου, Ηλεφού. Θέλουμε ξεχωριστή ανάρτηση με ταξιδιωτικές εντυπώσεις.\nΑναρωτήθηκα κι εγώ παραπάνω αν σίγουρα δε ξέρει νέα ελληνικά.\nΣοφία, είσαι σίγουρη οτι γράφει αποθνήσκει;\n3 Δεκεμβρίου, 2009 στις 13:22\nΝίκο ήθελα να πω κι όχι Σοφία.\nΧτες είδα ένα Πόντιο στην τηλεόραση που καμάρωνε οτι «ως γνωστόν οι Πόντιοι στο σχολείο ήταν άριστοι στα αρχαία, αφού η διάλεκτός τους μιλιόταν απ’ το 700 π.Χ.»\nΜαρία, όχι και Σοφία!\n3 Δεκεμβρίου, 2009 στις 13:48\nΜόνο ἐγὼ ἀπὸ πάντα τὴν ἤξερα Ἁγία Πετρούπολι; ἐντύπωσι μοῦ κάνει!\n3 Δεκεμβρίου, 2009 στις 13:50\n#97 πάντως δηλώνω ὅτι δὲν εἶμαι ἐγὼ ὁ Ἰσπανός, παρ’ ὅλο ποὺ εἶχα προτείνει τὸ Μιχαὴλ Ἰάξων!\n3 Δεκεμβρίου, 2009 στις 15:09\nΟ ανθρωπος δεν είπε ότι κάνει προσπάθειες αναβίωσης των αρχαίων, πποσπαθεί να βοηθήσει αυτους που μαθαίνουν αρχάια. Εντελως άλλο πράμα!\n3 Δεκεμβρίου, 2009 στις 15:38\nΣκέτο Πετρούπολη τη λέγαμε, όπως αναφέρει σωστότατα ο Άγγελος, που έχει και κάποια ηλικία.\nΩς εκ τούτου εντυπώσεις τύπου #106 δεν πιάνονται.\n3 Δεκεμβρίου, 2009 στις 15:48\nΝίκο 105, αυτή η δόση είναι χειρότερη. (Ήθελα να δω αν πράγματι είχε απέθανε αντί του ετελεύτησε). Το κατά Μάρκον είναι σε πιο αρχαία απ’ αυτά.\nΣοφία, σύμφωνοι, αλλά πώς να τους βοηθήσει μ’ αυτή τη μπουρδολογία;\n3 Δεκεμβρίου, 2009 στις 16:07\nΚαλώς τον Ηλεφού! Ε, αφού περνούσες καλά δεν πειράζει που μας έλειψες.\nΕνδιαφέρουσα η παράγραφος (απ’ το 95):\n«Πάντως βρίσκω πολύ ενδιαφέρον ότι, ενώ δεν ξέρει Νέα Ελληνικά, έφτιαξε κείμενα που μας θυμίζουν καθαρεύουσα, πράγμα που υποδεικνύει ότι οι διαφορές ανάμεσα στις αρχαίες και στις σύγχρονες γλώσσες είναι βαθύτερες από αυτές που βγάζουν οι φορμαλιστικές συγκρίσεις. Άλλωστε και τα μεσαιωνικά Λατινικά είναι πολύ πιο κατανοητά από τα Λατινικά του Κικέρωνα (καλά αυτόν και οι σύγχρονοί του είχαν πρόβλημα να τον καταλαβαίνουν).»\nΘα έλεγα, κάπως χοντροκομμένα, ότι το κείμενο είναι σε «νεοευρωπαϊκή» σύνταξη – και γι’ αυτό μας θυμίζει καθαρεύουσα (που είναι κι αυτή «νεοευρωπαϊκή»).\n[τον καινούργιο όρο που μόλις λάνσαρα, θα τον εξηγήσω άλλη φορά – για όσους δεν τον κατάλαβαν]\nΠολύ ζουμί έχει και το σχόλιο 100 του Νικ-Νικ!\n3 Δεκεμβρίου, 2009 στις 17:47\nΚόμιξ στα Αρχαία Ελληνικά: Τον Jacques Martin τον ξέρετε; Μία σειρά κόμιξ με ήρωα τον Άλιξ (έφηβος ρωμαιογαλάτης); Αυτός!\nΤο τεύχος «L’enfant grec» το έχω μεταφρασμένο στα Αρχαία Ελληνικά (Ο Αθηναίος παις – μεταφράστηκε από τα Ολλανδικά «Een Kind van Athene») και μου φαίνεται καλή δουλειά. Δεν ξέρω αν το έκανε και με άλλα τεύχη. Στα Λατινικά έχω από την ίδια σειρά το τεύχος Spartaci filius.\n4 Δεκεμβρίου, 2009 στις 00:52\n@111 Μπουκανιέρε, ακούγεται ο όρος εις Εσπερίας ως Κοινά Μέσα Ευρωπαϊκά (Standard Average European). Ο όρος του Whorf, και είχε γίνετι ντεμοντέ η ασχολία με το ύφος στη γλωσσολογία· αλλά από το συνημμένο της Βικιπαίδειας βλέπω με ευχαρίστηση πως ο Χάσπελματ (γερός γλωσσολόγος) το αναβιώνει ως γλωσσικό όμιλο, εφάμιλλο δλδ με τη σύγκλιση των Βαλκανικών γλωσσών.\nΚαι βέβαια ο πανευρωπαϊκός γλωσσικός όμιλος οφείλεται όχι μόνο στις κανονικές γλωσσικές επαφές (δίγλωσσοι πληθυσμοί), αλλά και στην επιρροή γαλλικών, γερμανικών και αγγλικών ως γλώσσες με κύρος. Και την αλληλοεπιρροή φσυικά, και πολλά ανάγονται στα κοινά λατινικά του μεσαίωνα.\n4 Δεκεμβρίου, 2009 στις 01:02\n@111 Μπουκανιέρε και πάλι: το ουσιώδες που αποκόμισα από της συζητήσεις μου με τη συνάδελφο είναι πως οι αναπαλαιώσεις είναι επιστημονικά διφορούμενες, ιδίως όταν οι κοινότητες δυσπιστούν έναντι στο λευκό γλωσσολόγο, δεν μπορούν (ή δεν διατίθονται) να μάθουν τις περίπλοκες γραμματικές που τους λέει ο γλωσσολόγος, ή κάνουν το παν για να αποφύγουν γλωσσικά στοιχεία του γείτονα, παρότι η επιστήμη λέει ότι διάλεκτους της ίδιας γλώσσας μιλούσαν…\nΑλλά η γλώσσα υπάρχει όχι για να εξυπηρετεί το γλωσσολόγο, αλλά τον ομιλητή. Το ίδιο ισχύει και για τις αναπαλαιώσεις.\nΞεφεύγω πάντως· και δεν υπερασπίζομαι τα στρεβλά αρχαία, γιατί η δικιά τους γλωσσική κοινότητα (όπως κι αν είναι) αυτά *δεν* τα ανέχεται.\nΒρίσκω χαριτωμένα τα νεοποντιακά του Αστερίξ, αλλά πρόσεξα ότι λέει τον αρχηγό «προεστό» αντί «μουχτάρτς». Τα νεοκρητικά του Αστερίξ έχουν μπόλικο μπόλιασμα από τα κρητικά της Αναγέννησης· παρ’ όλα αυτά έχουν περισσότερα τούρκικα απ’ ό,τι τα νεοποντιακά του Αστερίξ! Και όλο αυτό ευνόητο και αποδεκτό: ο Αστερίξ μεταφράζεται στα ποντιακά και τα κρητικά, όχι για να διαβαστεί από Τραπεζούντιο ή Χανιώτη του 1600, αλλά του 2000, με τις τωρινές τους γλωσσικές και πολιτιστικές ευαισθησίες. Και αν ξεστρατίζουν έτσι από την ιστορική ακρίβεια, ε, βρίσκεις «αυθεντικά» ποντιακά στα τεύχη της «Λαογραφίας»…\n4 Δεκεμβρίου, 2009 στις 01:23\nΝικ, η ιδέα μου συγγενεύει μάλλον με του Χάσπελματ (που δεν τον ήξερα) παρά με του Whorf (που τον ήξερα). Δεν αφορά την απώτερη κοινή καταγωγή. Έχει να κάνει με δίγλωσσους και πολύγλωσσους – όχι «φυσικούς» δίγλωσσους.\nΓια να το πω αλλιώς, αν είναι εύκολο (όλα σχετικά είναι) να μεταφράσεις ανάμεσα σε π.χ. αγγλικά, γαλλικά, γερμανικά και ιταλικά, είναι επειδή αυτό έχει γίνει πολλές φορές και για πολύ καιρό – σε όλα τα επίπεδα μετάφρασης. Σύγκλιση είναι καλή λέξη, μεταφραστική παράδοση είναι μια άλλη. Και ναι, τα μεσαιωνικά λατινικά πρόσφεραν μια βάση, αρχικά.\nΤη βαλκανική σύγκλιση την ξέρω θεωρητικά (με μια χούφτα παραδείγματα), αλλά επειδή δεν ξέρω βαλκανικές γλώσσες δεν μπορώ να κρίνω.\n4 Δεκεμβρίου, 2009 στις 01:29\nΗλεφού τον ξέρουμε τον Άλιξ, αρέσει στον ένα (τουλάχιστον) γιο μου. Αλλά δεν ξέραμε ότι κυκλοφορεί και σε κλασικές γλώσσες.\n4 Δεκεμβρίου, 2009 στις 01:47\nΑ, κι ευχαριστώ για τις διευκρινίσεις του 114 (που το είδα μετά)\n4 Δεκεμβρίου, 2009 στις 05:32\n@115 Για τη βαλκανική γλωσσική σύγκλιση θυμάμαι τη στιχομυθία μου με τον Brian Joseph:\n— [Σλαβο]μακεδονικά ξέρεις;\n—Δεν έχει τύχει.\n—Πανεύκολα είναι! Ελληνική σύνταξη, κι απλώς αλλάζεις τις λέξεις!\nΑυτό βέβαια δεν αληθεύει ακριβώς· η προληπτική επανάληψη της αντωνυμίας σε εκφράσεις τύπου «το ξέρω το τραγούδι» εμφανίζεται και στις δυο γλώσσεις, αλλά με άλλες αποχρώσεις έννοιας. (Έχω ξεχάσει ποια είναι η διαφορά…) Πάντως δεν απέχει και μακράν.\nΑλλά τα Ελληνικά δεν είναι η πιο βαλκανίζουσα όλων των γλωσσών στη χερσόνησο: η γλώσσα με τα περισσότερα κοινά στοιχεία με τις γείτονες της φαίνεται να είναι ακριβώς η σλαβομακεδονική.\nΌταν έκανα τη διατριβή μου, εξοικειώθηκα με τα αλβανικά· όχι σε σημείο να τα διαβάζω, αλλά σε σημείο να παρακολουθώ κείμενο με παράλληλη μετάφραση. Και η σύγκλιση είναι εμφανής.\n4 Δεκεμβρίου, 2009 στις 08:07\nΝικΝικ, είναι πολύ ωραίο θέμα η βαλκανική γλωσσική ένωση (όπως λένε το Sprachbund θαρρώ οι δικοί μας), ίσως γράψουμε κάτι στο (οχι άμεσο) μέλλον\n4 Δεκεμβρίου, 2009 στις 22:54\nΜπράβο βρε ΝικΝικ, κάτι τέτοια σαν αυτά που λες με κάνουν να ατενίζω ακόμα με αισιοδοξία το μέλλον της γλωσσολογίας και πως υπάρχουν και αυτοί που δεν προσπαθούν να χώσουν την πραγματικότητα σε σχηματοποιημένα κουτάκια. Το θέμα της βαλκανικής σύγκλισης με τραβάει από καιρό αλλά για τον κοινό λατινοκεντρικό καμβά των ευρωπαϊκών γλωσσών δεν έχω θεωρητικές γνώσεις, μόνο πράγματα σαν αυτά που λέει ο Μπουκάν, όσα ψυχανεμίζομαι από την επαφή μου με τις γλώσσες αυτές, τη μετάφραση και τις χαώδεις διαφορές που βλέπω όταν διαβάζω αρχαίο κείμενο ή ακόμα και ελληνικές μεταφράσεις π.χ. του Ναγκίμπ Μαχφούζ.\nΣλαβομακεδόνικα δεν έμαθα ποτέ αλλά ήδη στο δεύτερο χρόνο μαθημάτων Βουλγαρικής μπορούσα και διάβαζα τη φυρομιανή Ντνέβνικ (υπάρχει και βουλγάρικη), και να σκεφτεί κανείς ότι η επίσημη γλώσσα είναι αυτή που υπέστη τις (τεχνητές) διαφοροποιήσεις από τα Βουλγάρικα. Πρόσφατα είχα και την εμπειρία συνομιλίας με Σλαβομακεδόνα, καθένας στη γλώσσα που ήξερε, αλλά επειδή ο ένας παρασυρόταν απ τον άλλο έβγαινε κάτι σλαβοκρεολικό στο τέλος. Στο αεροπλάνο πριν ένα μήνα έτυχε να κάθομαι δίπλα σε ένα μεσήλικο και βάλε ζευγάρι, και έπεσε το μάτι μου το αδιάκριτο σε κάτι έντυπα που κρατούσαν. «Είστε Βούλγαροι;» ρωτάω βουλγάρικα. «‘Οχι, Μακεδόνες» μού λέει εμφατικά. «Ω ρε γαμώτο» σκέφτομαι «κι είναι και μεγάλη η πτήση!».\nΕυτυχώς ο άντρας ήταν μετριοπαθής, τόσο μάλιστα που πρόσεχε πολύ κατά τη συνομιλία μας την ορολογία του και ο όρος που χρησιμοποιούσε για γλώσσα, λαό και τέτοια ήταν «σκοπιάνσκι» (ναι, ναι, «σκοπιανός» δηλαδή!).\nΑν και το παρουσιαστικό του θύμιζε σουβλατζή και οι αντιδράσεις του σε κάποια ζητήματα ήσαν ομοίως παραδοσιακές, ο άνθρωπος ήταν νευροψυχίατρος και καθηγητής στο Πανεπιστήμιο του Τετόβου, (οπότε, σκέφτομαι, τα ζόρια που τράβαγε ήταν με τους αλβανικούς εθνικισμούς). Επίσης κατάλαβα ότι λόγω ηλικίας, μαρξιστικών καταβολών και κοσμοπολίτικου βίου δεν του έλεγαν πολλά τα μακεδονιλίκια. Μόνο αφού είχαμε πια συνομιλήσει αρκετά μού παραπονέθηκε έντονα με πληγωμένο εγωισμό ότι οι απαιτήσεις της Ελλάδας είναι παράλογες. Κατάλαβα επίσης ότι ήταν απ τους μορφωμένους Βαλκάνιους που αρχικά προσέβλεπαν στην Ελλάδα ως παράθυρο στην Ευρώπη και μετά απογοητεύτηκαν (έχω γνωρίσει κι άλλους). Ο παππούς του , απ ό,τι μου είπε, γεννήθηκε και πέθανε στη Θεσσαλονίκη.\nΑυτό που μου έκανε τη μεγαλύτερη εντύπωση ήταν οι γνώσεις του για τη νεότερη Ελλάδα. Ήξερε όλους τους πολιτικούς ηγέτες μεταπολεμικά, λεπτομέρειες γι αυτούς, τα σύγχρονα κόμματα, με ρώτησε μάλιστα ποιο ήταν το ακριβές ποσοστό του Καρατζαφέρη στις εκλογές, για τον οποίο εξέφρασε έντονα την ανησυχία που του έφερνε (και η γυναίκα του, που μέχρι τότε μόνο άκουγε). Το εντυπωσιακότερο όμως ήταν οι γνώσεις του για τον ελληνικό εμφύλιο, κι όχι μόνο πράγματα όπως το ρόλο του Τίτο στην ήττα του ΔΣ αλλά και λεπτομέρειες που εγώ μόνο από μπαρμπάδες που τα έζησαν έχω ακούσει.\nΤέλος πάντων, ξέφυγα με αυτή την έκθεση «Τι μου έκανε εντύπωση απ το τελευταίο μου ταξίδι» αλλά αισθανομαι ότι η κρεολική ρευστότητα που παρουσιάζουν τα Σλαβομακεδόνικα μπορεί να εξηγηθεί με όρους εξωγλωσσικούς που αφορούν την ίδια την κουλτούρα αυτού του λαού.\n5 Δεκεμβρίου, 2009 στις 10:40\n@120 Ηελφούφουτε (και δεν τα ξέχασα τα τρακατρούκικα, αλλά έχω εκτροχιαστεί από το ιστολόγημα τελευταία): ευχαριστώ και γω για το περιστατικό, λέει αρκετά. Πάντως επειδή είμαι και εκτός πραγμάτων, να δω αν κατάλαβα καλά: οι σλαβομακεδόνες κρεολίζουν (προραρμόζονται δλδ στα γλωσσικά δρώμενα τριγύρω τους), αλλά και ξέρουν πολλά για τους γείτονες, επειδή είναι σε μια ιδιάζουσα συγκυρία πολιτιστική αλλά και πολιτική; Επειδή δλδ είναι «μικρός« λαός, που πρέπει να έχει υπ’ όψιν τι κάνουν οι τριγύρω; Και πως αυτό ενδεχομένως δικαιολογεί γιατί έχουν περισσότερα γλωσσικά κοινά με τους έλληνες και αλβανούς, απ’ ότι ξέρω γω οι αλβανοί και οι έλληνες μεταξύ τους;\nΕνδιαφέρον, αλλά δεν είμαι σίγουρος αν σ’ έπιασα.\nΔήλωνε «σκοπιάνσκι» για να μη σε θίξει, κι ας μιλούσε στη γλώσσα του, κι ας υπερασπιζόταν τα εθνικά του δίκαια. Φοβερό, όντως φοβερό….\n5 Δεκεμβρίου, 2009 στις 14:08\nΕνδιαφέρουσα όντως η έκθεση Ηλεφούφουτε. Τα σκοπιάνσκι εκπλήσσουν, ιδίως από τη στιγμή που ακόμη και το επίθετο σλαβομακεδονικός το θεωρούν πλέον λίγο πολύ προσβλητικό. Από την άλλη, η αμοιβαία μιντιακή καχυποψία εύκολα εξηγεί τέτοια παραχώρηση: μ’ αυτά που βλέπει ο άνθρωπος στην τηλεόρασή του για εμάς (κι αυτά που βλέπουμε εμείς γι’ αυτούς), μπορεί να νόμισε ότι αν σου έλεγε μακεντόνσκι θα έβγαζες αφρούς απ’ το στόμα.\n5 Δεκεμβρίου, 2009 στις 14:29\n#120: Αν και το παρουσιαστικό του θύμιζε σουβλατζή και οι αντιδράσεις του σε κάποια ζητήματα ήσαν ομοίως παραδοσιακές…\nΗλεφού, έχω πάντως υπόψη μου και κάτι έλληνες μεγαλοκαθηγητάδες, who fit the description perfectly.\n5 Δεκεμβρίου, 2009 στις 15:23\nΕ ναι, το «σκοπιάνσκι» το χρησιμοποιούσε στην αρχή, απλώς επειδή μετρούσε τα λόγια του και δεν ήθελε να προκαλέσει. Από πίσω μου δεν ξέρω τι θα έσουρνε. Δεν είναι όλοι έτσι. Υπάρχουν και αυτοί που έχουν λυμένο το ζωνάρι για καβγά, ιδίως με τους Βούλγαρους, που τους λένε Τάταρους κατάμουτρα.\nΝικνικ νομίζω πως κάποια από τα ήπια χαρακτηριστικά που περιγράφεις μάλλον δεν αφορούν τους Σλαβομακεδόνες γενικώς αλλά όσους σκέφτονται ακόμα «γιουγκοσλαβικά», δεν έχουν επηρεαστεί δηλαδή πολύ από τις τοξικές ουσίες και το απεμπλουτισμένο ουράνιο που διέσπειραν όσοι ποντάρισαν στη διάλυση της Γιουγκοσλαβίας. Επίσης σκέφτομαι ότι μέχρι πρόσφατα ήσαν λαός κυρίως αγροτικός, χωρίς κυρίαρχη αστική τάξη, που το έβρισκε φυσικό να ζει σε πολυεθνικό περιβάλλον, εξού και η κρεολίζουσα ευελιξία, ενώ τώρα περνάει όψιμα και εν είδει καρικατούρας, θα έλεγα, τις αλλαγές που περάσαμε οι υπόλοιποι λαοί των Βαλκανίων πολύ πρωτύτερα με τη δυτικόφερτη αστικοποίηση και την οργάνωση σε εθνικά κράτη, εξού και οι υστερικές σκληρώσεις, από την άλλη.\nΤιπού κι εγώ έχω γνωρίσει τέτοιους, δεν είχαν όμως ούτε την ευρύτητα ιστορικών γνώσεων του Σκοπιάνσκου, και ο κοσμοπολιτισμός τους περιοριζόταν στα ψώνια και στις μπουρδελότσαρκες.\n5 Δεκεμβρίου, 2009 στις 15:36\nἑλληνοσκοπιανός ἀντικαρατζαφερικός ἀντισβλουτζήδικος σύνδεσμος ΕΛ.Α.Α.Σ.\n5 Δεκεμβρίου, 2009 στις 16:11\nΚορνήλιε, όχι μόνο αντικαρατζαφερική. Ο Σκοπιάνσκος εξέφρασε αποτροπιασμό και για τον Γκρούεφσκι.\n5 Δεκεμβρίου, 2009 στις 16:26\nἀναβαθμίστηκε ὁ Καραζταφέρης σὲ συνομιλητὴ τοῦ Γκρούεφσκι; χμμμ, αὐτὸ θὰ ἐξισορροποῦσε κάπως τὰ πράγματα, κάπως…\n7 Δεκεμβρίου, 2009 στις 11:09\nΠερί κοινών στοιχείων (μορφοσυντακτικών και λεξιλογικών) των βαλκανικών γλωσσών, πολλά και ενδιαφέροντα, όπως πάντα, σε βιβλιοκρισία του Dr. Moshe.\n7 Δεκεμβρίου, 2009 στις 15:49\n@125: Κορνήλιε, τι θα πει «ἀντισβλουτζήδικος»; Ούτε στον Θουκυδίδη το βρίσκω ούτε στον Δημοσθένη. Δεν πιστεύω να είναι τίποτα σκοπιάνσκι (φτου κακά);\n7 Δεκεμβρίου, 2009 στις 16:17\nΕἶναι ἕνα πρόβλημα,ἔχει προταθῆ ἀπὸ τὸν Wilamowitz ἡ γραφὴ «σουβλατζήδικο».\n7 Δεκεμβρίου, 2009 στις 16:18\nμετὰ τὸ ἀντι-\n7 Δεκεμβρίου, 2009 στις 16:20\nsx. 128, δεν το ήξερα το βιβλίο της παρουσίασης, από όσα λέει όμως ο Δρ Μοσέ φαίνεται ότι ο συγγραφέας δεν αποφεύγει τον πειρασμό να προσπαθεί να βρει συγκεκριμένη γλώσσα πηγή για τους βαλκανισμούς, αποδίδοντας προφανώς τη μερίδα του λέοντος στα Νέα Ελληνικά. Ματαιοπονία μού φαίνεται, μεθοδολογικά μάλιστα επικίνδυνη.\nΥπάρχουν και χειρότερα! Άλλοι προσπαθούν να βρουν από ποιο λαό ξεκίνησε κάποιος κοινός μύθος.\n7 Δεκεμβρίου, 2009 στις 18:24\nΚορνήλιε (130) γελούσα πολλή ώρα με τον Βιλαμόβιτς.\n9 Δεκεμβρίου, 2009 στις 12:41\nΚάτι σχετικό : Έχουμε με τους βόρειους γείτονες κάτι κοινό : τον σύνδεσμο «ότι». Λένε και αυτοί «оти».\n9 Δεκεμβρίου, 2009 στις 13:27\nΔέν είναι αρχαία, με τίποτα. Αρχαϊζοντα, ίσως.\n9 Δεκεμβρίου, 2009 στις 14:32\nΚύριε Βαμβάκο, καλημέρα, το оти ομολογώ πως δεν το ήξερα, σας ευχαριστώ!\n9 Δεκεμβρίου, 2009 στις 15:20\nΓια την ακρίβεια, το оти σημαίνει «ότι» αλλά και «διότι»\n9 Δεκεμβρίου, 2009 στις 18:45\n@ 134, 137\nΠιθανόν αυτή η δισημία του оти (ότι, αλλά και διότι) εξηγεί ένα συχνό λάθος των σλαβόφωνων που μαθαίνουν ελληνικά· λένε, π.χ., «χαίρομαι ότι» αντί «χαίρομαι που» ή «χαίρομαι γιατί».\nΕκτός από το оти, υπάρχει και η …илјада (βουλγαρικά: хиляда), π.χ. илјада и една ноќ (*) – χίλιες και μια νύχτες, και στον πληθυντικό илјади, π.χ. две илјади, три илјади κ.ο.κ.\nΝα μη συγχέεται το αριθμητικό илјада με το έπος Илијада.\nΚαι ασφαλώς, όπως στα ρωσσικά, σερβικά και βουλγαρικά, ικανός αριθμός εκκλησιαστικών και θεολογικών όρων στη γλώσσα της ΠΓΔΜ ταυτίζεται με τους αντίστοιχους ελληνικούς, π.χ. Литургија, Евангелие, Евхаристија, теофанија, патријарх, Епископ και Архиепископ, монах και јеромонах, Шизма, Монотеизам κ.ά.π.\n(*) Προσοχή στο ќ («τονούμενο к»), που, όπως και το ѓ («τονούμενο г»), υπάρχει μόνο στην παραλλαγή του κυριλλικού που χρησιμοποιείται για τη γραφή της γλώσσας της ΠΓΔΜ.\n9 Δεκεμβρίου, 2009 στις 19:03\nΣτα βουλγαρικά υπάρχει και το «ελάτε», προστακτική, όπως και το δικό μας.\nΑλλά το «λυπούμαι ότι» το χρησιμοποιεί και τουλάχιστον ένας γερός φιλόλογος που έχω υπόψη μου.\n9 Δεκεμβρίου, 2009 στις 19:31\nΧτες άκουσα Βουλγάρα φίλη ελληνομαθέστατη που έκανε αυτό το λάθος. Εγώ νομίζω ότι το συχνό λάθος των Σλάβων με το ότι οφείλεται στο ότι στη δική τους γλώσσα χρησιμοποιούν τον ίδιο σύνδεσμα και για την εισαγωγή ειδικής πρότασης και για αιτιολόγηση του «λυπάμαι», π.χ. ρωσ. простите, что опоздал = Συγγνώμη που καθυστέρησα,\nκαθώς και στο ότι το σύνδεσμο που εισάγει ειδική πρόταση στην καθομιλουμένη διαφόρων σλαβ γλωσσών (что, чё, што, че, co) τον έχουν και για σύνδεσμο μπαλαντέρ. Άλλωστε ποιοι άλλοι εκτός απ τους Σλαβομακεδόνες έχουν στη γλώσσα τους оти;\n9 Δεκεμβρίου, 2009 στις 21:07\n#139: Γκουχ γκουχ, για ποιον άραγε χτυπάει η κουδούνα; Μούμπλε μούμπλε…\nΠάντως, ένας πράγματι γερός φιλόλογος, ο μέγας Κοραής, έγραψε «Δεν λυπούμαι ότι είμαι πτωχός· σπαράσσει μόνον την καρδίαν μου ο φόβος μήπως η πενία αρπάση την ανεξαρτησίαν μου.» (Διονύσιος Θερειανός, Αδαμάντιος Κοραής, Α΄. Εν Τεργέστη, 1889. 132-133. Μιχ. Περάνθης, Ελληνική πεζογραφία, Γ΄. Εκδόσεις έργων Περάνθη, χ.χ. 269.)\n9 Δεκεμβρίου, 2009 στις 23:21\nμιὰ χαρὰ εἶναι τὸ χαίρομαι ὅτι καὶ λυποῦμαι ὅτι. ἐκεῖνο τὸ ὅτι πρέπει νὰ ἐκλαμβάνεται ὡς αἰτιολογικὸ μετὰ ἀπὸ ῥήματα ψυχικοῦ πάθους. εἶναι μιὰ ὡραία ἀρχαιοπρεπὴς σύνταξι. αἰτιολογικὸ ὅτι δὲν χρησιμοπποιεῖ καὶ ὁ Μακρυγιάννης;\n9 Δεκεμβρίου, 2009 στις 23:33\nΥπάρχει, νομίζω, «ότι» αιτιολογικό σε παλιότερες μορφές της γλώσσας (όχι απαραίτητα αρχαιοπρεπείς). Αλλά ναι, στα στάνταρ ελληνικά είναι λάθος.\nΣε μια διαφήμιση για μετανάστες (τηλεφωνικά πράγματα) είδα ότι το φτηνό είναι στα βουλγάρικα «εφτινό» ή κάπως έτσι – και νομίζω «εφτίν» (ή κάτι τέτοιο) στα ρουμάνικα. Σωστά είναι;\n9 Δεκεμβρίου, 2009 στις 23:44\nἡ παλινδρόμησι – ἀναβίωσι τοῦ αἰτιολογικοῦ ὅτι καταγράφεται ὡς μιὰ μικρὴ νίκη τῶν ἀρχαϊστῶν. ὅθεν καὶ θὰ ῥεύσῃ αὔθονος ὁ καμπανίτης οἶνος!\n9 Δεκεμβρίου, 2009 στις 23:45\n9 Δεκεμβρίου, 2009 στις 23:46\n9 Δεκεμβρίου, 2009 στις 23:50\nτώρα ποὺ τὸ σκέπτομαι τὸ πανεπιστήμιο τῆς Σκωτίας θὰ τὸ ποῦμε «Τ’Ἁγιαντρός»;\n10 Δεκεμβρίου, 2009 στις 02:41\nΌχι βέβαια κορνήλιε, θα το πεις τ’Αγιαντρεός 🙂\nΚαι μην ξεχνάς ότι κι η πόλη λέγεται Αγιος Ανδρέας, το πανεπιστήμιο έχιε το όνομα της πόλης.\n10 Δεκεμβρίου, 2009 στις 11:26\nΚορνήλιε, έφτιν. Επίσης, λίπσβα το «λείπει», μιρίσα το «μυρίζω», ελά το «έλα» , φτάσαχμε «είμαστε έτοιμοι» και χαρίσβαμ «χαρίζω».\nΟ γερός φιλόλογος που ξέρω να το κάνει, δεν το κάνει επειδή ανήκει στην ιδιόλεκτό του αλλά από νεοκαθαρευουσιάνικο ζήλο. Βλ. και αντίδραση Κορνηλίου!\n12 Δεκεμβρίου, 2009 στις 08:22\nΤην περίπτωση οι εκφράσεις του τύπου : » Χαίρομαι ότι τα άλλα μέλη συμφωνούν μαζί μου…» δεν είναι παρά calque της αγγλικής έκφρασης πχ. : » Ι am happy that the other members etc etc…» την εξετάζουμε; Την μετάφραση (κακώς)δηλαδή του αγγλικού that με το «ότι» ενώ στην περίπτωση αυτή θέλει «που»;\n12 Δεκεμβρίου, 2009 στις 11:20\nΚάλκο από τα αγγλικά στον Κοραή; Ή στους νεότερους; Πιθανότερη βρίσκω την αρχαιοπρέπεια, διότι το «λυπούμαι ότι» δεν είναι ευρείας χρήσης όπως το «θα σε πάρω πίσω» κτλ.\nΝαι, τότε ίσως αυτός που είπε ” Χαίρομαι ότι τα άλλα μέλη συμφωνούν μαζί μου…” να ήθελε να πεί ” Χαίρομαι ΓΙΑ ΤΟ ότι τα άλλα μέλη συμφωνούν μαζί μου…”\n12 Δεκεμβρίου, 2009 στις 17:21\nἴσως τὸ χαίρομαι ὅτι νὰ εἶναι καὶ ἀπὸ τὴν ἐκκλησιαστικὴ γλῶσσα (χαιρετσιμοί: χαῖρε ὅτι, Κ.Δ. χαίρω ὅτι κλπ). ἐγὼ νομίζω ὅμως ὅτι πιτὲ δὲν ἔπαψε νὰ γράφεται. κοιτᾶξτε ἐδῶ τὴν 6η παράγραφο: http://www.greek-language.gr/greekLang/literature/anthologies/new/show.html?id=33, ἐδῶ τὴν 15η, ἐδῶ τὴν 6η. ἐδῶ βουλευτὴς τοῦ ΣΥΡΙΖΑ: http://www.athleventis.gr/gr/c_questions3.asp?id=92\n12 Δεκεμβρίου, 2009 στις 17:24\nξέχασα 2 συνδέσμους, ἐδῶ ἡ 15η: http://www.kavafis.gr/prose/content.asp?id=302&cat=6 ἐδῶ ἡ 6η http://alex.eled.duth.gr/Eldoseis/antoniadis/parartima01_02.htm\n4 Ιανουαρίου, 2010 στις 14:23\nΟ Καταλανός ξαναχτυπά.\n4 Ιανουαρίου, 2010 στις 15:40\n#155: Αχβαχ. Επόμενο ήτανε πάντως να γίνει θέμα στην Εσπρέσσο ο Καταλανός. Πού θα γινότανε δηλαδή, στο Rheinisches Museum;\n4 Ιανουαρίου, 2010 στις 17:52\nΣίδερα μασάει ὁ Καταλανός…\n4 Ιανουαρίου, 2010 στις 18:03\n5 Ιανουαρίου, 2010 στις 11:40\nΟι Καταλάνοι είναι συμπατριώτες μας: http://xantho.lis.upatras.gr/test2_pleias.php?art=88153\n11 Ιανουαρίου, 2010 στις 17:40\nΑντιγράφω από το «Greece Newsletter» της πρεσβείας του Λονδίνου, άρτι αφιχθέν μέσω ηλεμηνύματος που λέμε εδώ στη λίστα, κοινώς μέιλ.\nAkropolis World News is a unique\nwebsite which offers a summary\nof the latest world news in ancient\nGreek using the plain Attic dialect.\nThe redactor of the website is Dr\nJoan Coderch-i-Sancho’s from the\nUniversity of St. Andrews in Scot-\nland who updates the website on\na weekly basis. Often Greek lies in\na situation of small creativity and,\nautomatically, of small use: people\ntranslate from Greek, but not into\nGreek, thus: “It is possible that a\nlot of people who at the beginning\nfeel the desire of studying the lan-\nguage of Pericles give up because\nof the fear that an original Greek\ntext from an original author in-\nspires, maybe too sudden a colli-\nsion, and because of the sensation\nthat, out from these texts, it is not\ngoing to be useful for anything\nelse,” says Dr Coderch in his objec-\ntive’s section of his website.\n“To offer world news in this lan-\nguage would maybe help many\nstudents to lose fear of coping\nwith it and make them be more in-\nterested in its study. On the other\nside, for those more advanced in\nthe language, this ‘news service’\nmay offer them the novelty and\nthe attraction of seeing Thucy-\ndides’ and Plato’s language it-\nself used for present matters…\nand makes hellenists cope with\nthe study of classical texts with a\nmore ‘alive language’ concept of\nGreek,” he adds.\nDr Joan Coderch has also trans-\nlated one of the Sherlock Holmes\nstories into ancient Greek (“The\ncase of the three students”) which\nis available at Blackwell’s in Oxford\nand The Hellenic Book Service in\nΠροβλέπω στα επόμενα τεύχη του newsletter να περιλαμβάνεται κανένα Λερναίο.\n11 Ιανουαρίου, 2010 στις 21:09\nΝότη Τουφεξή, ευχαριστώ για το εύρημα. Τώρα, εγώ αρμόδιος δεν είμαι να κρίνω, αλλά αυτό το «small creativity», που μάλλον το γράφουν οι υπάλληλοι της πρεσβείας και όχι ο Κοντέρκ, δεν μου φαίνεται και πολύ καλλιεπές στ’ αγγλικά.\n12 Ιανουαρίου, 2010 στις 14:51\nTo «small creativity» το βρίσκω στο Akropolis World News (http://www.st-andrews.ac.uk/~jc210/objective.htm). Έχει πάντως ενδιαφέρον το εύρημα στο πλαίσιο της συζήτησης για το κλείσιμο των ελληνικών γραφείων τύπου στο εξωτερικό. Κάτι πιο πρωτότυπο από νέους που πιθανώς θέλουν να μάθουν τη γλώσσα του Περικλή δεν έχουν να γράψουν;\n12 Φεβρουαρίου, 2010 στις 02:23\nΜόλις πριν από λίγο μου ήρθε μήνυμα (από αυτά με τους 800 παραλήπτες) για τη σελίδα του Ισπανού. Λέει ένα σωρό πράγματα υμνητικά για τους Έλληνες (το μήνυμα, αντιγρα΄φωντας τη σελίδα σε Νέα Ελληνικά). Δεν άντεξα να το διαβάσω… Μου έμεινε μόνο μια φράση επειδή ήταν γραμμένη με τεράστια γράμματα: Ο κικέρωνας έιπε πως άν οι Θεοί μιλούσαν, θα μιλούσαν Ελληνικά!!!!!!!\n31 Μαΐου, 2010 στις 12:53\nΚατι το τελειως ασχετο με το θεμα,αλλα μιας και συχναζουν πολυ φιλολογοι στο blog ισως θα μπορουσε καποιος να μου απαντησει.Απ’ οσο ξερω το γραμμα «ω» προφερονταν ως «οο».Πως εξηγειται οτι υπαρχει το αρχαιο ονομα Αλκαθοος;Γιατι δεν γραφοτανε Αλκαθως;\nΕυχαριστω προκαταβολικα οποιον θα ειχε την καλη διαθεση να μου εξηγησει\n15 Ιανουαρίου, 2013 στις 01:48\nΓιάννη, επειδή κανείς δεν σου απάντησε και το είδα τώρα, σου απαντώ εγώ δυόμιση χρόνια μετά. Φαίνεται πως στα αρχαία ελληνικά, ή τουλάχιστον στην αττική διάλεκτο, υπήρχε διαφορά και χροιάς (όχι μόνο διάρκειας) ανάμεσα στο ω και στο ο. Συγκεκριμένα, υπήρχαν τρεις διαφορετικοί φθόγγοι που τα δικά μας αυτιά ακούγονται σαν ο: το βραχύ και κλειστό ο, το μακρό και ανοιχτό ω (κάτι σαν το αγγλικό aw), και το μακρό και κλειστό ου (που φαίνεται πως προφερόταν σαν το γαλλικό ô). Το ου προερχόταν ιστορικά τόσο από δίφθογγο, που αρχικά προφερόταν οου, σαν το αγγλικό ο στο home, όσο και από έκταση αρχικού ο (γεροντία>*γεροντσία>γερουσία κλπ.) ή συναίρεση ο+ο (Πειρίθοος>Πειρίθους). Κάτι ανάλογο συνέβαινε με τα ε: υπήρχε βραχύ και κλειστό ε, μακρό και ανοιχτό η (κάτι σαν το γαλλικό ê), και μακρό και κλειστό ει (κάτι σαν το γερμανικό eh στο zehn). Ίσως γι’αυτό οι αρχαίοι ημών πρόγονοι έφτιαξαν ειδικά γράμματα για το η και το ω αλλά όχι για τα μακρά α/ι/υ. Φανταστείτε πόσο μπερδεμένη θα ήταν η ορθογραφία μας σήμερα αν είχαν φροντίσει να αποδώσουν και αυτή τη διαφορά, που προφανώς στα δίχρονα ήταν μόνο διαφορά χρόνου (διάρκειας) αλλά όχι και χροιάς!\n15 Ιανουαρίου, 2013 στις 01:55\nΑπό τη σελίδα του Juan Coderch, σχετικά με τη σφαγή στο σχολείο του Κονέκτικατ:\n«Νεανίας τις εἴκοσι παῖδας καὶ ἓξ ἀνθρώπους ἐν διδασκαλείῳ ἀποκτείνει»\nΈχω ακούσει για ένα παλιό βιβλίο σχετικά με τη χρήση εκρηκτικών, που έλεγε ότι υπάρχει κίνδυνος να τραυματισθούν «άνθρωποι και εργάται», αλλά διάκριση παίδων και ανθρώπων πρώτη φορά βλέπω!\n15 Ιανουαρίου, 2013 στις 09:26\n165-66: Κι εγώ τώρα είδα την απορία του Γιάννη, ευτυχώς δε που απάντησε ο Άγγελος.\n24 Ιανουαρίου, 2020 στις 09:20\nΧαχα… γκουγκλο-επικαιρότητα λόγω κορονα-ιού ή (;) κορωνοϊού. Με καλημέρες.\n24 Ιανουαρίου, 2020 στις 10:03


Antonis Petropoulos: Δεν ευσταθεί το σετ\nΔεν ευσταθεί το σετ\nΈπειτα από το 1-1 του Λονδίνου, το σετ αποδόσεων στη ρεβάνς ανάμεσα στην Μπαρτσελόνα και την Τσέλσι ξεκίνησε και παρέμεινε με μία μεγάλη απόκλιση ανάμεσα στα σημεία. Το ποντάρισμά μου και ο τρόπος σκέψης στη πρώτη ανάγνωση των αποδόσεων που προσφέρουν οι στοιχηματικές εταιρίες δεν άλλαξαν.\nΔεν βρίσκω καμία λογική εξήγηση που να δικαιολογεί τον «φθηνό» άσο. Δικαίως φαβορί είναι η ομάδα του Βαλβέρδε και δεν αντιλέγω, όμως η απόδοση είναι απαγορευτική, αμιγώς στοιχηματικά. Δεν είναι το γεγονός ότι αγωνίζονται δύο μεγάλες ομάδες και ερίζουν για την πρόκριση που σαφώς δεν έχει κριθεί. Το σετ δεν αντιπροσωπεύει τα πεπραγμένα του πρώτου αγώνα. Διαγράφει την ανωτερότητα της Τσέλσι στο Λονδίνο, η οποία είχε μοναδικό μελανό σημείο το λάθος που οδήγησε στην ισοφάριση.\nΠαρουσιάστηκε προσηλωμένη και μπλόκαρε την Μπαρτσελόνα που είχε καθολική κατοχή. Ο Βαλβέρδε δεν έκρυψε την ικανοποίησή του για το αποτέλεσμα που την βάζει σε θέση οδηγού απόψε. Οι συνθήκες φέρνουν στο νου τον επαναληπτικό της Βαρκελώνας όπου η Τσέλσι προκρίθηκε με 2-2 σκορ. Σε μία σεζόν που αντιμετώπιζε αγωνιστικά προβλήματα μέσα στην αβεβαιότητα και τελικά πραγματοποίησε την έκπληξη και έφτασε στην κατάκτηση της μεγαλύτερης διασυλλογικής διοργάνωσης. Βέβαια, τότε διέθετε στο δυναμικό της παίκτες με εμπειρία που είχαν σφυρηλατηθεί μέσα από μεγάλα και κρίσιμα παιχνίδι και αυτή είναι η ειδοποιός διαφορά.\nΠανομοιότυπες οι προσφερόμενες αποδόσεις το 2012 με ξεκάθαρο φαβορί την Μπαρτσελόνα, που πληρώνει όσο να επικρατήσει κόντρα στη Λας Πάλμας και σε ομάδες μικρότερου βεληνεκούς επί Ισπανικού εδάφους. Το παιχνίδι δεν θα γίνει σε αγωνιστικές ειδυλλιακές συνθήκες για τους Καταλανούς. Στο Λονδίνο εγκλωβίστηκαν με τον τρόπο που αμύνθηκε η Τσέλσι και παρότι είναι εξαιρετικά δύσκολο να μην σκοράρουν, θα κληθούν να αντιμετωπίσουν κινδύνους προς την εστία τους.\nΟι «μπλε» δεδομένα πρέπει να σκοράρουν προκειμένου να εξαντλήσουν τις πιθανότητές τους. Εάν καταφέρουν να κρατήσουν στο μηδέν την Μπαρτσελόνα για μεγάλο χρονικό διάστημα θα είναι συν και θα βρίσκονται μέσα στη πρόκριση.\nΟ αγώνας θα έχει έντονο ενδιαφέρον τακτικά. Θεωρώ πως έχει εκτιμηθεί λάθος και σαφώς είναι πιο οριακός. Δεν είμαι σε θέση να γνωρίζω αν τα γραφεία στοιχημάτων έχουν επηρεαστεί από την μέτρια φετινή πορεία της Τσέλσι στο εγχώριο σκέλος. Παρόλα αυτά, όπως έχω γράψει ξανά, σε τέτοιους τύπου ματς η φόρμα και τα στατιστικά δεν είναι ύψιστης σημασίας παράμετροι για να εξασφαλίσουμε συμπεράσματα.\nΔεν δικαιολογείται με κανένα επιχείρημα ο άσος και κυρίως για στοιχηματικούς λόγους θα ακολουθήσω την αξία στην κόντρα. Οι πιθανότητες της Τσέλσι δεν έχουν εκλείψει και με οδηγό την εμφάνισή της στο «Στάμφορντ Μπριτζ» που ήταν υπόδειγμα ανασταλτικών καθηκόντων στην οχύρωση των μετόπισθεν, μπορεί να βγάλει χαρακτήρα και να δείξει αντισώματα. Βέβαια, το παιχνίδι προϋποθέτει απόλυτη προσήλωση και αψεγάδιαστη αμυντική λειτουργία. Πάντως, δεν υφίσταται αναμέτρηση των δύο άκρων όπως δείχνει η διαμόρφωση των τιμών.\n21:45 ΜΠΑΡΤΣΕΛΟΝΑ - ΤΣΕΛΣΙ: Χ2 (3.00)\nΑναρτήθηκε από Αντώνης Πετρόπουλος στις 8:00:00 π.μ.


navarinoinvestment.blogspot.com: Τα Γαϊδούρια του Ναβαρίνου\nΑπό τις τέσσερις πλευρές το δέρνει η θάλασσα, μόνο από την ανατολική ενώνεται με τη στεριά. Έχει ογδόντα στενά κεραμοσκεπή σπίτια χωρίς κήπους, ένα τζαμί, πέντε μικρά μαγαζιά και τίποτ΄ άλλο. Πρόκειται σχεδόν για νησί χωρίς νερό.Νερό κουβαλούν τα γαϊδούρια από την παραλία.\nΤο περίεργο είναι ότι τα φορτώνουν και αυτά ανεβαίνουν μόνα τους και στέκονται μπροστά στα σπίτια των νοικοκυραίων. Ο ιδιοκτήτης καταλαβαίνει και αδειάζει το νερό, ενώ τα γαϊδούρια κατεβαίνουν πάλι μόνα κάτω. Τόσο μαθημένα είναι.\nΓι΄ αυτό στον Μοριά υπάρχει η παροιμία «θα σε κάνω πιο έξυπνο κι απ΄ το γαϊδούρι του Ναυαρίνου«».\nΠέτρος Θέμελης,Καθηγητής Κλασικής Αρχαιολογίας


YFSF: Όλες οι μεταμφιέσεις που θα δούμε την Κυριακή 28/3 - TV24 - Youweekly\nYFSF: Όλες οι μεταμφιέσεις που θα δούμε την Κυριακή 28/3\nΗ Μελίνα Μακρή σε μια guest εμφάνιση!\nTV24 26.03.2021 16:47\nΤο βράδυ της Κυριακής θα παρακολουθήσαμε τις νέες μεταμφιέσεις των παικτών στο «Your Face Sounds Familiar – All Star» και σίγουρα θα μας προσφέρουν ένα μοναδικό θέαμα.\nΤο μουσικό σόου έρχεται την Κυριακή 28 Μαρτίου στις 21:00, για να μεταμορφώσει το βράδυ μας!\nΗ Μαρία Μπεκατώρου θα καλωσορίσει τους αγαπημένους της κριτές, τον Τάκη Ζαχαράτο, τον Μιχάλη Ρέππα, την Κατερίνα Παπουτσάκη και τον Κωστή Μαραβέγια, αλλά και τους all star καλλιτέχνες.\nΟι μεταμορφώσεις της Κυριακής, 28 Μαρτίου, θα είναι:\nΌπως πάντα, έτσι και φέτος το «Your Face Sounds Familiar-All Star» έχει φιλανθρωπικό σκοπό, και ο νικητής κάθε επεισοδίου προσφέρει χρήματα στο Ίδρυμα ή το Σωματείο της επιλογής του. Στο μεταξύ, το Survivor συνεχίζει να προηγείται στα νούμερα τηλεθεάσης!


Ντιναμό Ζάγκρεμπ - Βιγιαρεάλ • Προγνωστικά-Ανάλυση Αγώνα • Bet-planet.gr\nΔυναμό Ζάγκρεμπ - Βιγιαρεάλ\n30 °C, Clear\nΔύο φορές έχουν αναμετρηθεί ξανά οι δύο ομάδες, απο μία νίκη μετρούν.\nΝάσος Γρυπαίος 07/04/2021 | 23:49\nΤεράστια πρόκριση επί της Τότεναμ για τη Ντινάμο, η οποία και πανηγυρίστηκε έξαλλα καθώς συνιστά τεράστια επιτυχία για το κλαμπ. Γνώρισε την ήττα με 2-0 στο πρώτο παιχνίδι στο Λονδίνο και κάπου εκεί όλοι πίστεψαν πως το ευρωπαϊκό ταξίδι τελειώνει. Μάλιστα, λίγες ημέρες αργότερα... βάρεσε σχεδόν διάλυση λόγω της καταδίκης του προπονητή της, Ζόραν Μάμιτς, σε φυλάκιση λόγω υπεξαίρεσης χρημάτων από τα ταμεία του συλλόγου. Τελικά, έστω και με υπηρεσιακό προπονητή τον... βοηθό, έκανε το 2-0 στην κανονική διάρκεια και προκρίθηκε στην παράταση με χατ τρίκ του Όρσιτς. Μάλιστα, συνεχίζει με τον Κρζναρ στον πάγκο.\nΤραυματίας ο αμυντικός Μοχαράμι.\nΑπο πέντε σερί NG η Ντιναμό προσφάτως.\nΓια ακόμα μια φορά (4η συνολικά) οι Ισπανοί είναι στα προημιτελικά του θεσμού. Εύκολη πρόκριση επί της Ντιναμό Κιέβου, νίκησε με 2-0 και στις δύο αναμετρήσεις, με τον φορμαρισμένο Ζεράρ Μορένο να κάνει όργια και να σκοράρει δις στον επαναληπτικό, ενώ στο πρωτάθλημα προέρχεται από την άνετη νίκη μέσα στην έδρα της Γρανάδα με 3-0, βρισκόμενη ξανά στην 6η θέση της βαθμολογίας.\nΕκτός ο αμυντικός Εστουπινάν και ο χαφ Ιμπόρα.\n3/4 over 2.5 πρόσφατα.\nΣε τρομερή κατάσταση η Βιγιαρεάλ, έχει ως όπλο της και την παράδοση. Αυτό που παρουσίασε πάντως η Ντιναμό κόντρα στη Τότεναμ, μας ωθεί στο να κάνουμε δεύτερες σκέψεις. Σε καλή απόδοση η κόντρα υπέρ των γηπεδούχων, ωστόσο πιο «σοφή» είναι η αποχή.